text: Benini (dikur Dahomei) zyrtarisht Republika e Beninit, është një shtet në pjesën perendimore të Afrkës. Benini kufizohet nga Togo në perëndim, nga Burkina Faso dhe Nigeri në veri, nga Nigeria në lindje, dhe nga gjiri i Beninit në jug ku ndodhet edhe shumica e popullsisë. Kryeqytet i Beninit është Porto-Novo, por selia e qeverise ndodhet në qytetin më të madh të vendit Kotonou. Benini ka një sipërfaqe prej 112.622 km2 dhe një popullsi prej 9,05 milion banorë. Gjuha zyrtare e Beninit është frëngjishtja, megjithatë gjuhë autoktone si Fon dhe Joruba janë të zakonshme. Historia Artikulli kryesor : Historia Historia Parakoloniale Shteti i sotëm i Beninit përfshin tre zona, të cilat kishin sisteme të ndryshme politike dhe etnike, para kontrollit kolonial francez. Para 1700, kishte disa qytet-shtete të rëndësishme përgjatë bregdetit (kryesisht të grupit etnik aja, por përfshinin edhe popullsi Yoruba dhe Gbe) dhe një masë e rajoneve fisnore në brendësi (të përbëra nga popullsitë bariba, mahi, gedevi, dhe kabje). Perandoria Ojo, e vendosur kryesisht në lindje të Beninit të sotëm, ishte forca ushtarake më e madhe e rëndësishme në rajon dhe kryente rregullisht bastisje dhe kërkonte haraç nga mbretëritë bregdetare dhe rajonet fisnore. Situata ndryshoi në vitet 1600 dhe në fillim të viteve 1700, kur u krijua Mbretëria e Dahomeit në pllajën Abomey, e cila ishte e etnicitetit fon, dhe filloi të pushtonte zonat përgjatë bregdetit. Në vitin 1727, mbreti Agaja i Mbretërisë së Dahomeit kishte pushtuar qytetet bregdetare Allada dhe Whydah, por ai ishte bërë një vasal i perandorisë Ojo dhe nuk e sulmonte dot qytet-shtetin Porto Novo që ishte aleat i Ojos. Mbretëria e Dahomeit ishte e njohur për kulturën dhe traditat e saj. Djem të rinj shpesh rrinin pranë të ushtarëve të vjetër, dhe mësonin zakonet ushtarake të Mbretërisë derisa të arrinin moshën për t'u bashkuar me ushtrinë. Dahomey ishte gjithashtu i famshëm për fillimin e një trupe elitare ushtarake femrash, të quajtur Ahosi dmth gratë e mbretit apo Mino "nënat tona" në gjuhën e fonëve Fongbe, dhe i njohur nga shumë evropianë si amazonat dahomeane. Ky theks në përgatitjet dhe arritjet ushtarake i dhanë Dahomeit pseudonimin "Sparta e zezë" nga vëzhguesit evropianë dhe hulumtuesit shekullit të 19-të. Perandoria Portuguese Mbretërit e Dahomeit i shitën robërit e tyre të luftës në tregëtinë transatlantike të sklevërve, në të kundërt robërit do të vriteshin në një ceremoni të njohur si Zakonet Vjetore. Rreth viteve 1750, Mbreti i Dahomeit fitonte rreth £250.000 në vit nga shitja e afrikanëve për tregtarët europianë të skllevërve. Edhe pse liderët e Dahomeit i rezistuan fillimisht tregëtisë së skllevërve, ajo lulëzoi në rajonin e Dahomeit për gati treqind vjet, duke filluar në 1472 me një marrëveshje tregtare me tregtarët portugezë. Protokollet e oborrit, të cilat kërkonin që një pjesë e robërve të luftës nga shumë beteja të mbretërisë tu pritej koka, uli numrin e njerëzve skllevër të eksportuar nga zona. Numri shkoi nga 102.000 njerëz në dekadën 1780 në 24.000 në dekadën 1860. Rënia ishte pjesërisht për shkak të ndalimit nga Britania dhe vende të tjera të tregtisë transatlantike të skllevërve. Kjo rënie vazhdoi deri 1885, kur anija e fundit me skllevër u nis nga brigjet e Republikës së sotme të Beninit që shkonte për në Brazil, që ishte në atë kohë një koloni portugeze. Emri i kryeqytetit Porto-Novo është me origjinë portugeze, që do të thotë "port i ri". Ai u zhvillua fillimisht si një port për tregtinë e skllevërve. Periudha koloniale (1900 - 1958) Nga mesi i shekullit të nëntëmbëdhjetë, Dahomei filloi të humbasë statusin e tij si fuqi rajonale. Kjo mundësoi francezët të pushtojnë zonën në vitin 1892. Në vitin 1899, francezët e përfshinë tokën e quajtur Dahomein francez brenda kolonisë Afrikën Perëndimore Franceze. Në vitin 1958, Franca i dha autonominë Republikës së Dahomeit, dhe pavarësinë e plotë më 1 gusht 1960. Presidenti i cili udhëhoqi drejt pavarësisë ishte Hubert Maga. Periudha pas koloniale Për dymbëdhjetë vitet e ardhshme, grindjet etnike çuan në një periudhë të turbullt. Ka pasur disa grushte shteti dhe ndryshime të regjimit, me katër figura dominuese, Hubert Maga, Sourou Apithy, Justin Ahomadegbé, dhe Emile Derlin Zinsou. Tre të parët përfaqësonin secili një zonë dhe etnicitet të ndryshëm të vendit. Këta të tre ranë dakord të formojnë një Këshill presidencial pas dhunës që njollosën zgjedhjet e vitit 1970. Më 7 maj 1972, Maga ja dorëzoi pushtetin Ahomadegbes. Më 26 tetor 1972, nënkoloneli Mathieu Kérékou përmbysi treshen në pushtet, duke u bërë president dhe duke deklaruar se vendi nuk do të "ngarkojë veten duke kopjuar ideologji të huaj, dhe nuk dëshiron as kapitalizëm, as komunizëm, as socializëm". Më 30 nëntor, megjithatë, ai njoftoi se vendi ishte zyrtarisht marksist, nën kontrollin e Këshillit Ushtarak të Revolucionit (KUR), i cili shtetëzoi industrinë e naftës dhe bankave. Më 30 nëntor, 1975, ai e quajti vendin Republika Popullore e Beninit. Në vitin 1979, Këshilli Ushtarak i Revolucionit u shpërnda, dhe Kérékou organizoi zgjedhje të sajuara ku ai ishte kandidati i vetëm i lejuar. Ai vuri pothuajse të gjitha bizneset dhe aktivitetet ekonomike nën kontrollin e shtetit dhe vendosi marrëdhënie me Kinën, Korenë e Veriut, dhe Libinë, duke bërë që investimet e huaja në Benin të zhduken. Kérékou u përpoq të riorganizojë arsimin, duke përdorur aforisma të tijat, të tilla si "Varfëria nuk është një fatalitet", që rezultoi në një eksod masiv të mësuesve, së bashku me një numër të madh të profesionistëve të tjerë. Regjimi e financonte veten duke kontraktuar për të marrë mbeturina bërthamore në fillim nga Bashkimi Sovjetik dhe më vonë nga Franca. Në vitin 1980, Kérékou u konvertua në Islam dhe e ndërroi emrin e tij në Ahmed, pastaj e ndryshoi emrin e tij përsëri duke pretenduar të jetë një i krishterë i lindur përsëri. Në vitin 1989, shpërthyen trazirat pasi regjimi nuk kishte para për të paguar ushtrinë e tij. Sistemi bankar u shemb. Përfundimisht Kérékou hoqi dorë nga marksizmi dhe një konventë e detyroi Kérékoun të lirojë të burgosurit politikë dhe të organizojë zgjedhjet. Marksizëm-leninizmi u shfuqizua edhe si formë e qeverisjes së vendit. Emri i vendit u ndryshua zyrtarisht në Republika e Beninit më 1 mars 1990, sapo u miratua kushtetuta e re e vendit. Në vitin 1991, Kérékou humbi zgjedhjet ndaj Nicéphore Soglo, dhe u bë presidenti i parë zezak i Afrikës të japë dorëheqjen pas zgjedhjeve. Kérékou kthye në pushtet pas fitores së zgjedhjeve të vitit 1996. Në vitin 2001, një rezultat i ngushtë në zgjedhje, beri që Kérékou të fitojë një mandat tjetër, ndërkohë që kundërshtarët e tij pretenduan parregullsi zgjedhore. Në vitin 1999, Kérékou bëri një apologji kombëtare për rolin të rëndësishëm që afrikanët luajtën në tregtinë e skllevërve të Atlantikut. Më 5 mars 2006, u mbajtën zgjedhjet që u konsideruan të lira dhe të ndershme. Ato rezultuan në një balotazh ndërmjet Yayi Boni dhe Adrien Houngbéxhi. Balotazhi i zgjedhjeve u mbajt më 19 mars, dhe u fitua nga Boni, i cili mori detyrën më 6 prill. Suksesi i zgjedhjeve të drejta shumëpartiake në Benin mori përgëzime ndërkombëtarisht. Boni u rizgjodh në vitin 2011, duke marrë 53,18% të votave në raundin e parë, të mjaftueshme për të shmangur balotazhin e zgjedhjeve, duke u bërë presidenti i parë për të fituar zgjedhjet pa balotazh që nga rivendosja e demokracisë në vitin 1991. Politika Artikulli kryesor : Sistemi shtetëror Njësitë administrative Artikulli kryesor : Njësit administrative Gjeografia Artikulli kryesor : Gjeografia e Beninit Benini, një rrip toke i ngushtë, veri-jug në Afrikën Perëndimore, shtrihet në mes të Ekuatorit dhe Tropikut të Veriut. Benini shtrihet midis gjerësive gjeografike veriore 6° dhe 13°, dhe gjatësive gjeografike lindore 0° dhe 4°. Benini kufizohet nga Togo në perëndim, nga Burkina Faso dhe Nigeri në veri, nga Nigeria në lindje, dhe nga gjiri i Beninit në jug. Me një sipërfaqe prej 112,622 km2, Benini shtrihet nga lumi Niger në veri tek Oqeani Atlantik në jug, një distancë prej 650 km. Edhe pse gjatësia e vijës bregdetare është 121 km gjerësia më e madhe e vendit është rreth 325 km. Benini ka pak ndryshime në reliev dhe mund të ndahet në katër zona nga jugu në veri, duke filluar me zonën e ulët, ranore, bregdetare (pika më e lartë 10m) e cila është, jo më shumë se 10 km e gjerë. Ajo është e kënetore dhe e pasur me liqene dhe laguna që komunikojnë me oqeanin. Pas bregdetit shtrihen mozaiku i savanave Guineane që mbulojnë pllajat jugore të Beninit (me lartësi midis 20 dhe 200m) Ato ndahen nga luginat me drejtim veri-jug përgjatë lumrnjve Couffo, Zou, dhe Oueme. Pastaj vjen një sipërfaqe prej tokash të sheshta pasura me kodra shkëmbore të cilat rrallë herë arrijnë lartësinë 400m. Së fundi, një vargmal shtrihet përgjatë kufirit veriperëndimor dhe në Togo, ky është Atacora, me pikën më të lartë, Malin Sokbaro, 658m mbi nivelin e detit. Klima në Benin është ekuatoriale, e nxehtë, me lagështi në jug dhe gjysmë shkretinore në veri. Ekonomia Artikulli kryesor : Ekonomia Demografia Artikulli kryesor : Demografia Kultura Artikulli kryesor : Kultura Të tjera Telekomunikacioni Transporti Ushtria Turizmi Qeveria Kryetari Parlamenti Ministria Lidhje të jashtme Shtete në Afrikë Shtete


source: fineweb

text: KOSOVA ArlinDx Pershendetje te gjitheve! Po shkruaj kete artikull pas ketyre ngjarjeve te fundit qe rrodhen ne Shqiperi. Sic e dim kryetari i Shqiperise Labern ne vend se te propozonte Malin e Zi per Natural Enemy , propozoi Serbine. Te gjithe jemi njerez edhe mund te gabojme edhe Labern normalisht qe kerkoi falje ne kete artikull gje qe mduket mjaft e pranueshme. Sidoqofte Serbia eshte kunderpergjigj edhe ata na shpallen neve NE. Perderisa ne Serbi po kalon ligji me shumice pothuajse absolute , po e shoh qe tek ne kongresmenet tane po hezitojne te votojne PRO shpalljes se Serbise NE. Prandaj them te fokusohemi te kjo pjese. Ky veprim eshte fatal per neve. Pse? Shume thjesht duhet te marrim iniciative dhe te sulmojme te paret Kosoven, ne nderkohe Mali i Zi do te marr nje territor te Shqiperise. Do te preferoja te humbnim sonte territorin ne Mal te Zi qe tu japim hapesire te na sulmojne direkt ne Shqiperi. Sa me shume territore qe na merr Mali i Zi aq me mire. Fshirja nga harta eshte e pashmangshme per ne , por me mire te na marrim me shume toka malazezet se do i kthejme me lehte. Sa me pak per Serbine aq me mire. Kosoven edhe po e morrem do ta humbim per 1-2 dite dhe do na kthehen ne brendesi. Nese na pushton Serbia do te kemi shume problem te kemi kongres. Vetem shikojeni boshnjaket qe kan harru kur kan pas heren e fundit kongres , dhe shikojeni kroatet qfar superfuqie jane e spo munden me u kthy ne ballkan. Per fuqine tone s`du te flas se e dime gjithe ku jemi e qfar jemi. Prandaj per ti rene shkurt , do te thoja qe sot te humbim ate pjese te malit te zi qe e kemi , neser jane zgjedhjet dhe do kemi 30 kongresmen qe eshte mese e mjaftueshme sepse skem kuadro per me shume (nuk na duhen kongresmen te papjekur si disa here qe na ka ndodh me pas) , pastaj sulmojme Kosoven (prandaj votoni PER NE ) , dhe malazezet na marrin minimum 1 ose 2 territore te tjera , kjo na jep hapesire qe ti rikthejme ato pas nje kohe. E di se do te dalin mendime qe po shesim nderin e ku ta di une , por kjo loje eshte strategjike dhe duhet ta perdorim trurin sa me shume. Duhet te llogarisim qe EDEN eshte shume i nxene me Greket edhe Turqit , besoj qe nuk kane kohe me u merr me neve njehere. Keshtu qe jem perballe armikut me forca tona. Nuk jemi ne gjendje me i perballu te dy shtetet ne te njejten kohe , keshtu qe une zgjedh qe Mali i Zi te marr sa me shume prej neve , dhe ta pengojme sa me shume Serbine dhe kjo behet vetem duke kalu ligji per NE perndryshe do ti kemi punet mjaft keq. What is this?You are reading an article written by a citizen of eRepublik, an immersive multiplayer strategy game based on real life countries. Create your own character and help your country achieve its glory while establishing yourself as a war hero, renowned publisher or finance guru.


pre, i trashë, i çuditshëm, bbc, përpilim, gomar, boobs, pawg, greatest, siri


Krasniqi: Shteti ka dështuar në përkrahje të biznesit - KOHA.net Hoti paralajmëron shpalljen e gjendjes së jashtëzakonshme7 minuta më parë Samsung Galaxy Note 20 më i lirë se Note 10?10 minuta më parë Kuçi: Deri në fillim të gushtit nis zbatimi i rrjetit ndërkombëtar energjetik20 minuta më parë Skënder Krasniqi, kryetar i Bordit të Odës së Afarizmit të Kosovës - OAK, ka thënë se shteti ka dështuar të përkrahë bizneset dhe qytetarët. 30 qershor 2020, 17:55 #Skënder Krasniqi #bizneset


marr në gojë karin, kaukazian, tattoos, kreu i kuq, argëtues, tits e madhe, sy kafe, amerikan, gomar i madh, titty ndyrë, tits e madhe natyrore, siri


Strasburgu gjobit qeverinë me 3.2 mln euro | Peshku pa ujë Strasburgu gjobit qeverinë me 3.2 mln euro 8 Tetor 2011 - 14:52 Prona tek ambasada italiane, pasuesit Delvina fitojnë betejën ndaj ekzekutivit Strasburgu ndëshkon qeverinë me mbi 3.2 milionë euro për moskompensimin e trashëgimtarëve të familjes Delvina. Prona e trashëgimtarëve Delvina lidhet me trojet e ambasadës italiane në Tiranë. Gjykata Europiane e të Drejtave të Njeriut në Strasburg e ka cilësuar si të drejtë kërkesën e trashëgimtarëve Sherif Delvina, Ahmet Delvina dhe Fatime Delvina, e cila u është paraqitur më 23 nëntor 2006. Gjykata Europiane e dha vendimin me datën 8 mars të vitit 2011. Ai u zbardh i plotë më 8 qershor. Në trupën gjyqësore mësohet se ka qenë prezent edhe përfaqësuesi i Shqipërisë, gjyqtari Ledio Bianku. Vendimi bazohet në nenin 41 të Konventës Europiane, ku thuhet se “kur gjykata konstaton se ka pasur një shkelje të Konventës ose të protokolleve të saj, dhe nëse ligji i brendshëm i Palës së Lartë Kontraktuese të interesuar lejon vetëm riparim të pjesshëm, gjykata nëse është e nevojshme, i akordon shpërblim të palës së dëmtuar". Trashëgimtarët Delvina, sipas vendimit të Gjykatës së Apelit Tiranë, kanë përfituar kompensimin për 1600 metër katrorë truall, e cila është në ambasadën italiane. “Ankuesit pretenduan shumën prej 3.210.240 euro në lidhje me dëmin financiar, e cila përbëhet prej 2.640.000 euro sa i përket vlerës së tokës dhe 570.240 euro për sa i përket humbjes së fitimit për një periudhë prej dhjetë vjetësh. Ata u mbështetën në një raport të ekspertit për përcaktimin e vlerës së përgjithshme të tokës dhe humbjen e fitimeve, sipas të cilit çmimi i tregut të pronës është 1.650 euro për m2 dhe çmimi i tregut të qirasë është 5.280 euro në muaj. Së fundi, ankuesit pretenduan 100.000 euro në lidhje me dëmin jofinanciar”, thuhet në vendimin e Gjykatës Europiane. Në pikën 91 të saj, theksohet se “qeveria nuk ka paraqitur ndonjë vërejtje në këtë drejtim”. Për këto arsye, gjykata në unanimitet deklaron se ‘ankesa’ e aplikantëve për parregullsinë e procedurës gjyqësore të papranueshme dhe pjesën tjetër të aplikimit është e pranueshme. Gjykata vlerëson se ka pasur shkelje të nenit 6/1 të Konventës për shkak të moszbatimit të vendimit të Gjykatës së Lartë të 6 qershor 2006. Thekson se nuk është e nevojshme për të shqyrtuar ankesën e aplikuesve sipas nenit 6/1 lidhur me gjatësinë e moszbatimit të vendimit të Gjykatës së Lartë të 6 qershorit 2006. Vlerëson se ka pasur shkelje të nenit 13, në lidhje me nenin 6/1 të Konventës. Vlerëson se ka pasur shkelje të nenit 1 të protokollit 1 të Konventës. Vendos se çështja e zbatimit të nenit 41 nuk është gati për vendim në përputhje me rrethanat”, thuhet në vendimin e Strasburgut. Tokat tek ambasada italiane Trashëgimtarët Delvina u paraqitën në Gjykatën e Lartë në mars të 2006 për të kontestuar vendimin e marrë nga Gjykata e Apelit Tiranë. Ata kontestuan vendimin si të kundërligjshëm, pasi është pranuar se ndërtesa i është shitur shtetit italian që në vitin 1991. Por nëse tjetërsimi i pronës të një objekti të paluajtshëm nga një subjekt te tjetri është fituar në mënyrë të ligjshme, kjo varet nga fakti nëse ky tjetërsim është bërë duke zbatuar ligjet që kanë qenë në fuqi në atë kohë apo jo, pavarësisht nëse blerësi është shtetas shqiptar apo i huaj. Në notat e shkëmbyera midis shtetit shqiptar dhe atij italian nuk rezulton të jetë shitur trualli, pasi në bazë të nenit 21 të ligjit nr.7512, datë 10.08.1991 "Për sanksionimin dhe mbrojtjen e pronës private, të nismës së lirë, të veprimtarive private të pavarura dhe privatizimit" personave të huaj nuk u shitej trualli. Duke pranuar se godinat shtetërore të ndërtuara në truallin e paditësve, i janë shitur ambasadës italiane, KKK të Pronave me të drejtë i ka trajtuar kërkesat e ish-pronarëve, në bazë të nenit 12 të ligjit nr.7698, datë 15.04.1993, pra që ato kanë të drejtën të kërkojnë lidhjen e një marrëveshje për të blerë truallin apo për të paguar qira për truallin, që mbahet nga një subjekt shtetëror shqiptar. Kjo ka qenë edhe kërkesa përfundimtare e palës paditëse, e cila i përmbahet përmbajtjes së vendimit nr.13, datë 28.07.1999 të KKK të Pronave. Ndërsa Komisioni Vendor i Pronave vendosi “Të njohë Neki Delvinën (trashëgimtarët e tij) ish-pronarë të pronës së përbërë nga: një parcelë truall ndodhur në Sauk të Tiranës nr.244/61, me sipërfaqe 1600 m2, kufizuar nga Lindja - Rruga II, Perëndimi- parcela 62, Veriu - parcela 63 dhe Jugu - parcela 59. Prona kthehet dhe kompensohet si me poshtë: truall pjesërisht i zënë dhe pjesërisht ambient i kësaj sipërfaqeje të lirë, me sipërfaqe 1600 m2, dhe duke u mbështetur në shkresën e Drejtorisë së Trupit Diplomatik datë 21.04.1997, të Drejtorisë Juridike dhe Konsullore të Ministrisë së Jashtme, si dhe Shkresën nr.2044/1 të Komitetit Ekzekutiv të KP Rrethit Tiranë, i cili i vë në dispozicion Ambasadës së Republikës së Italisë godinën përballë televizionit. Në bazë të ligjit nr.7980, datë 27.07.1995 "Për shitblerjen e trojeve", ndryshuar me ligjin nr.8260, datë 26.11.1997”. eri83. - 8 Tetor 2011 - 18:57 permalink jo vetem kaq, por gjykata e strasburgut e detyron shtetin shqiptar te paguaj 3% mbi demshperblimin per cdo muaj vonese... ky eshte vendimi i 25-te qe strasburgu jep ne favor te ish-pronareve, por ne vazhdim priten nje bresheri vendimesh te tjera qe jane ne proces por dhe shume te tjera qe nuk kane filluar ende. kosto e demshperblimeve te ish-pronareve do ta kaloje edhe GDB totale te shtetit shqiptar. nese qeveria nuk i therret mendjes e te beje kthimin fizik te tyre... I Pakapshem - 8 Tetor 2011 - 19:05 permalink Problemi qendron se kush do ta detyroj psikoSalen te zbatoje vendimin e gjykates apo dhe vendimet e tjera... eri83. - 8 Tetor 2011 - 19:13 permalink mos zbatimi i vendimeve te gjykates se strasburgut eshte pike ne procesin e hapjes se negociatave per ne BE pas statusit kandidat... pra i vetmi mekanizem detyryes eshte mbajtja peng ne antaresimin ne BE..por ceshtja e prones eshte edhe me e nderlikuar, sepse, nese nje qeveri apo shtet nuk deshiron ta zgjidh kete problem dhe e zvarrit ne kohe edhe integrimin per interesa te ndryshem, atehere Fatura vjen ne rritje me 3% ... I Pakapshem - 8 Tetor 2011 - 20:32 permalink Mo per te vjedhur pronen e tjetrit Sala dhe gerxhot e tij i bejne naften BE-se dhe ata qe ka bere BE-ne. Faturen ja lene Edit a Ilirit, qe do vine mbas tij. venusi - 8 Tetor 2011 - 19:11 permalink te rroje Strazburgu per ish pronaret .Te gjithe pronaret ne Strazburg ,atehere. Alidea - 8 Tetor 2011 - 19:13 permalink Tom - 8 Tetor 2011 - 19:16 permalink Per mua vec good news qe nuk eshte. Se kush do ti paguaj ato gjobat? Nuk do ti paguaj as Saliu e as PDja qe jeni kaq te gezuar. Do ti paguaj populli. Good news eshte per pronaret, dhe per popullin po te jete nje popull qe te kuptoj se cfare po behet. Mirpo..... faktkeqesisht ..... mileti nuk e shikon keshtu.... Tjeter milet ky i arnautistanit tone..... wow - 8 Tetor 2011 - 19:17 permalink Art Changed the... - 8 Tetor 2011 - 19:21 permalink Me dhimbje...me dhimbje.1 more reason...Keshtu qe eshte koha e popullit tutkun,tuaf te zgjohet nga gjumi Art Changed the... - 8 Tetor 2011 - 19:18 permalink awsome news..... village-bey - 8 Tetor 2011 - 20:19 permalink Kjo eshte rruga e vetme qe ka ngel. Shteti refuzon t'i japi nji zgjidhje te pergjithshme keshtu qe ai duhet te pajtohet me padi individuale. Rrjedhimisht do te jete shume me e kushtueshme per te dy palet por kjo eshte padyshim rruga shqiptare. Ceshtjet do te vazhdojne te palohen ne Strasburg, vecse per cdo ceshtje qe shkon ne strasburg ka kushdi sa te tjera qe per arsye te ndyshme nuk ndiqen dot nga njerezit, e nji pafundesi ceshtjesh te tjera qe nuk hidhen dot ne gjykate te shkalles se pare ne vendi per frike shpronsie. ktu eshte gjithe loja Tom - 8 Tetor 2011 - 20:23 permalink Por mire mor burra dhe cuca Po rruga me i shpor keta qe i kemi zgjedh vete nuk egziston? Apo si gjithmon... votojme me tifozillik si lagje apo per inat te lagjes tjeter se punet tona na i zgjidhin e huajt ...... kuptohet prape ne kurzin tone ...... gjoba etj etj village-bey - 8 Tetor 2011 - 20:28 permalink ky nuk problem politik i dashur eshte problem drejtesie. me cfaredolloj zgjedhje politike qe besh (anash lart e posht) nuk e zgjidh se s'ka interes. e vetmja menyre me e zgjidh eshte me ane te gjygjit ose me marr letrat me vlere Tom - 8 Tetor 2011 - 20:49 permalink Kush e krijon kete problem drejtesiue ? Nuk eshte politika? S'ka intreres.... Kush nuk ka interes drejtesia apo ata qe jane ne qeveri. Nese e ke fjalen per ata qe jane ne qeveria atehere zgjidhja politike do te ishte zgjidhje ( vec jo nje zgjidhje qe sjell po ashtu njeres ne pushtet qe shikojne interesin e tyre dhe jo ate te drejtesise) Ceshtja e pronave eshte bere gangrene. Une kam mendimin tim perse eshte bere, qe mbase disave nuk do tu pelqej. Eshte bere gangrene per mendimin tim se me ligjin e kthimit te pronave ne ju futem detit me kembe. Dhe me keq pastaj nga pamundesia per ta zgjidhur ceshtjen e pronave ( sepse per mua eshte nje ceshtje e pazigjithshem) fituan njeres te veshur me pushtet e politike dhe humbii populli dhe shqiperia village-bey - 9 Tetor 2011 - 18:56 permalink Aha e morra vesh, ty te rrifka cekici ne ven tjeter mer lal: Ne jemi te kirurgu kurse ti thu te ndrrohet ngjyra e perparses se farmacistit ilir-jani - 8 Tetor 2011 - 20:29 permalink Kushton Standarti kushton por se kuptojne `keta` bylmezat e Tiranes! Anonim Kakavia - 8 Tetor 2011 - 20:35 permalink Shume, shume lajm i mire. Me duket se zgjidhja per ceshtjen e pronave - kete tumor qe po konsumon vendin tone dhe qe nuk po e le qe te zhvillohet ne maksimumin e potencialit te tij - do te vije pikerisht nga Strasburgu. Art Changed the... - 8 Tetor 2011 - 20:41 permalink Makthi i pushtetit do te ishte sikur ti dinin disa here ne vit disa nga keto gjobat e Strasburgut....Se jane shuuumeee...por shuumme qe kane zene radhen ne ate dere dhe ky rast do tju jape njerezve nje fije shprese.. swed - 9 Tetor 2011 - 11:34 permalink Po keshilli i larte i drejtesise se leshit c'masa merr ndaj gjykatesveqe kane dhene vendime te tilla qe i shkaktojne kosto kaq te larta buxhetit? Dikush duhet ta haje sallamin per keto gjera se perndryshe c'kuptim ka. Keta pronaretti gezojne leket e veta meqe ra llafi Fiqiri - 9 Tetor 2011 - 11:44 permalink Dakord me ty, pooor, mu me duket se ajo prone esht cfrytezuar pra leket e buxhetit jane nxjerre gjate viteve.. ne parim flas swed - 9 Tetor 2011 - 11:51 permalink Mire mer mire, po gjykata nuk eshte ministri financash, o jep drejtesi o jep zhdrejtesi. Ne kete rast duket qe ja kane fut kot, dhe kur ja fusin kot duhet te pergjigjen. Po s'mbajne pergjegjesi mund te bejne deme shume me te medha 'Bama - 11 Tetor 2011 - 21:55 permalink Ka fol KLD mer! Ka fol ne Nju Yorket, ka thon: " O sa mir me qen Shqiptar!" shqiptari i vjeter - 9 Tetor 2011 - 12:19 permalink po permbarimin e vendimeve te strasburgut kush do ta beje?ato nuk kane fuqi detyruese Pjer Thomas - 9 Tetor 2011 - 12:25 permalink 1600 m2 = 2 640 000 euro , me duket se dhe ne Paris nuk kushton kaq shume toka. Natyrisht qe pronaret Delvina kane te drejte, por çmimi i tokes me duket tratosferik. Kendej ne Europe, gjen vile me gjith toke, 2000 m2 me 200-300-400 mij euro. alidemsi - 9 Tetor 2011 - 19:21 permalink Pjer, po a degjove kryeministrin tat ti, qe kur erdhi puna tek ai veni (prapa shtatores se komandantit) .....ja .......tha...e ka shit (per Edi Ramen) me 1000 euro, kur une do ta shes me 2000 euro metrin....ky asht korrupsion i gjalle......


Gjelosh Gjokaj, liriku plot fantazi Bisedoi: Smajl Smaka | Radi and Radi Total Hits: 972407 Gjelosh Gjokaj (1933) Bisedoi me piktorin: Smajl Smaka Gjelosh Gjokaj, është ndër krijuesit më të veçantë dhe të afirmuar, krahas Ibrahim Kodrës. Gjeloshi ka një dashuri të pakufishme për artin, por ne veçanti për pikturën dhe grafikën. Ngjyrat e tij nuk do të shlyhet kurrë, sepse i ka të theksuara e të magjishme. Maestro Gjelosh Gjokaj, ka më shumë se pesëdhjetë vjet që është prezent në artet pamore në nivel kombëtar dhe ndërkombëtar. I lindur në Milesh të Malit të Zi, me 25 gusht 1933, ai sakaq i hapi horizontet e afirmimit, fillimisht në Prishtinë, ku themeloi degën e grafikës, pastaj qëndroi për gjashtëmbëdhjetë vjet në Itali, kurse aktualisht jeton në Augusburg të Gjermanisë. Gjelosh Gjokaj – Kompozim Cili është relacioni i krijuesit me vendlindjen – cili është raporti Juaj me Mileshin, me Malësinë. Sa kanë ndikuar në veprën, profilin e konceptin Tuaj artistik ambienti i këtushëm, e kaluara, elementet arkaike, gjeografia, nënqielli, ngjyrat e vendlindjes njerëzit? Në fillim të fëmijërisë kur kam menduar se arti ka një domethënie, nuk i kam dhënë shumë rëndësi fantazisë fëmijërore. Porse, kur kam nisë me u pjekë, të merrem me art, sigurisht jam frymëzuar nga ngjarjet e fëmijërisë si element kryesor për artin tim figurativ. Psh. Ambientet e katundit që i kam përjetuar si fëmijë, kanë qenë elementet kryesore, ngjyra e çagjës, misrit të pjekur, mishit të thatë; ngjyra e hirit që e kam përjetuar në sofër të shtëpisë të fshatit. Gjelosh Gjokaj Veper Keni ndërtuar shtëpinë Milesh. A mendoni të ktheheni këtu, për të lënë gjurmët e ekzistencës suaj? Unë, çdo ditë e më tepër jam duke bërë përpjekje për t’u kthyer në vendlindje dhe tash e kam sjellë punëtorinë e grafikës, që e kam pasur në Romë dhe Gjermani. Besoj, që së shpejti do të hap edhe një shkollë të grafikës në ato troje tona, sepse edhe Malësia ka një progres, njerëzit kanë filluar të konsumojnë artin figuartiv. Si u reflektua tek Ju shkuarja në Romë, vlerësimi se “laboratori më i mirë grafikës është Gjokaj”. Në vitin 1977, fituat shpërblimin më të lartë – si piktori më i mirë i vitit në Itali. Kritikët e artit në Itali e kishin vlerësuar krijimtarinë tuaj si një surrealizëm të ri. Si u reflektua ky çmim në karrierën e pozitën Tuaj materiale? Në Prishtinë, aty ku kam jetuar, pata krijuar një atmosferë artistike shumë të mirë me kolegët e mi, Muslim Mulliqi, Rexhep Ferri, Tahir Emra e të tjerë. Ne, krijuam një ambient të bukur arti figurativ, pastaj edhe me fillimin e akademisë dhe shkollave të artit. Porse një ndodhi private, familjare, ma prishi pak atë atmosferë, dhe një ditë prej ditësh, mora valixhen dhe u nisa për në Romë. Kam dashur dikur që të shkoja në Amerikë, por atë e gjeta në Romë. Për një kohë të shkurtë, punimet dhe grafikat e mia e patën sukses. Dalëngadalë, ia fillova punës në një dhomë të vogël, me do punime të vogla që, disa kritikë të artit, i kanë konsideruar si një vlerë. Për dy-tre vjet, u bëra një emër në Romë me ekspozita dhe shoqëri të piktorëve më famë në Itali. Jetoni larg vendit tuaj, si i mbani lidhjet me të? Frymëzimin nga vendi i vet, artisti e mban gjithnjë në krah dhe përpiqet t’ia tregojë botës. Kritikët e artit e kanë gjetur gjithnjë atë thelbin fillestar prej trojeve tona në punët e mia. Frymëzimet janë nga më të ndryshmet, që nga brumi i bukës së pjekur struktura ngjyrat ambientet e katundit, oxhaqet prej nga bie hiri... Janë elemente që më kanë tërhequr dhe gjenden në pikturën time. A mund të rikujtoni ndonjë nga takimet me piktorët e mëdhenj Pikason, Dalin, Kodrën? Me Ibrahim Kodrën kam pasur takime qysh në fillim, në Romë dhe gjithnjë kam pasur më të raporte të mira miqësore dhe artistike. Kam pasur shumë miqësi me piktorin Renato Gottuso, Franco Gentilini, dhe një grup piktorësh shumë me rëndësi për Romën. Pastaj, më 1972, Pikasso kishte një ekspozitë shumë të rëndësishme në Romë dhe Gottuso, i cili ishte mik i tij, më ftoi në darkë të përbashkët me Pikasson. Aty e dëgjoja atë tek shpaloste përvojat e tij. Në një moment vjen një njeri me një pëlhurë dhe i thotë: mjeshtër a po ma firmoni këtë pëlhurë? Pikasso e kundërshtoi duke i thënë se nuk e di se çfarë do të bënte pastaj më atë pëlhurë, por mori një laps, ia bëri një portret shumë të bukur, ia firmos dhe pasi ai e pagoi, Pikasso, na thotë: ‘tashti jeni mysafir të mi’. A mund të tërhiqni një paralele mes grafikes e pikturës? Për mua, grafika ka qenë një teknikë që më ka ndihmuar shumë në pikturë. Grafika lidhet me vizatim, vizatimi me grafikë, grafika lidhet me pikturë. Është një proces, shumë, shumë i dobishëm për veprimtarinë time. Gjelosh Gjokaj – Zogjte Dikur dominonte në pikturë koloriti. Tani sikur është reduktuar. Pse? Unë dikur kam qenë adhurues i koloritit, porse unë e kam parë pikturën time të reduktuar nga ky element, sepse koloriti i tepruar e bën pikturës shumë dëme. Piktura me tre-katër ngjyra, si grafika duket estetikisht shumë më e mirë. Pse në opusin tuaj dominon ngjyra blu? Në pikturën time dominojnë ngjyra blu dhe e hirit. Ngjyra e hirit ka lindur prej ambienteve fshatare: hirit, tymi dhe çagja. Ndërsa, ngjyra blu, është ngjyra e lumit që e kam përjetuar në vendlindjen time. Cili është opinioni Juaj për artet pamore përgjithësisht në Kosovë dhe sa e si komunikojnë me vlerat evropiane? Gjithmonë e kam thënë se arti pamor i sotëm i Kosovës, është shumë i zhvilluar, ka talente të mëdhenj, porse ne nuk kemi pasur mundësi t’ia imponojmë Europës vlerat tona si duhet dhe gjithnjë kanë mbetur pak lokalistë. Gjelosh Gjokaj – Nudo Si janë reflektuar ngjarjet dramatike në fatin e shqiptarëve këto dy-tri dekadat e fundit në profilin dhe veprën tuaj tuaj? Unë kam qenë pak larg ngjarjeve, porse dhimbjen e ngjarjeve në Kosovë e kam ndjerë në zemër. Do të vijë një kohë që veprimtarinë time do t’ia kushtoj atyre ngjarjeve, por ende nuk e ndjej aq të fuqishme për të mundur të krijoj. Çfarë u shtyri që nga pozita e piktorit të figuracionit, të formave të kaloni në abstraksion, në artin më të estetizuar? Abstraksioni është shumë më i vështirë se figura, është shumë vështirë të bësh një harmoni ngjyrash. Në figurë ti e sheh modelin drejtpërsëdrejti, ndërsa abstraksioni vetëm me imagjinatë dhe shpirt e ndjen ngjyrën, kompozicionin dhe efektet tjera. Si arrini të mbeteni autentik, i mëvetësishëm, që nuk i ngjanë askujt, por vetëm vetes? Mund të lidhet kjo edhe me folklorin që e kemi, sepse folklori ynë nuk ka qenë vetëm i Kosovës, Malësisë, por i krejt Ballkanit, është shumë origjinal. Ato elemente, shumë herë i përdori në pikturën time. Gjelosh Gjokaj – Shejza Cili është raporti Juaj me Kosovën dhe me Shqipërinë, një kohë të gjatë si atdhe i munguar? T’ua them të drejtën, gjatë gjithë veprimtarisë time në Itali, Gjermani, kam pasur dëshirë të di se si reflektohet kjo në trojet tona. Mua më duket se kohët e fundit e kanë arsyetuar, e kanë pranuar artin tim figurativ... (marre nga telegraf.com 01.05.2013) Ju mund të ndiqni çdo përgjigje për këtë term nëpërmjet RSS 2.0 feed. Ju mund të lini një përgjigje , ose Ndiqni nga faqja e juaj. Kategoria: Gazeta, Kafe letrare Etiketat: Gjelosh Gjokaj, Ibrahim Kodra, Muslim Mulliqi, Pablo Picasso, Renato Gottuso, Rexhep Ferri, Salvador Dali, Smajl Smaka, Tahir Emra « Guljelm Deda – intelektual i shquem shkodran... Lek Pervizi Hikmet: Historia e arrës dhe Junuz topallit (1940) »


Për pjesën më të madhe të historisë, astronomët kanë parë qiellin me teleskopë, duke dalluar shenja të dritës së dukshme. Gjatë shekullit të kaluar, përparimet teknologjike i kanë lejuar ata të kapin lloje të reja sinjalesh, të cilat më parë nuk kanë qenë të dallueshme, nga valët e radios deri te rrezet infra të kuqe.


source: CulturaX

text: UP-ja të hapë Katedër të Osmanistikës | Orientalizmi Shqiptar Kreu > Osmanologji, Studime orientale > UP-ja të hapë Katedër të Osmanistikës UP-ja të hapë Katedër të Osmanistikës 21/12/2013 Lini një koment Go to comments Osmanologu i njohur, profesor dr. Nehat Krasniqi, i cili e ka përkthyer Deklaratën e Pavarësisë së Shqipërisë, të cilën e ka zbuluar profesor dr. iur. Eqrem Zenelaj, ka thënë se mësimi i osmanistikës në universitet është shumë i rëndësishëm për nxjerrjen në pah të historisë së shqiptarëve në kohën e Perandorisë Osmane. Ai në këtë intervistë për "Epokën e re" ka kërkuar nga zyrtarët e Universitetit të Prishtinës "Hasan Prishtina" të angazhohen për themelimin e Katedrës së Osmanistikës. "Është shumë i nevojshëm themelimi i Katedrës së Osmanistikës, e cila do të ishte krah i djathtë për Institutin Albanologjik", ka deklaruar Krasniqi. Në këtë kontekst, osmanologu Krasniqi ka vlerësuar se, në kuadër të Institutit Albanologjik, do të ishte mirë të ekzistojë një sektor i veçantë, në të cilin do të angazhoheshin shkencëtarë-osmanologë. "Osmanistika ka rëndësi kardinale për studimet albanologjike. Albanologjia nuk mund të merret me mend pa osmanistikën si krahun e saj të djathtë", ka thënë Krasniqi. Osmanologu Krasniqi ka folur edhe për punën që bën në Bibliotekën Kombëtare dhe Universitare të Kosovës në kuadër të Departamentit të Koleksioneve të Veçanta. Ai ka thënë se që një kohë të gjatë merret me koleksionimin, hulumtimin, përpunimin dhe studimin e dorëshkrimeve orientale. Në këtë departament Krasniqi ka bërë me dije se ekzistojnë mbi 728 vëllime dorëshkrimesh në gjuhët orientale, të cilat kanë të bëjnë me historiografinë dhe kulturën shqiptare gjatë kohës së Perandorisë Osmane. "Dorëshkrimi më i vjetër, i cili është i koleksionuar në këto dorëshkrime, është i vitit 1348. Ky dorëshkrim ka qenë pronë e Medresesë së Madhe të Gjakovës. I njëjti dorëshkrim ka arritur atje falë Murat Beut", është shprehur osmanologu Krasniqi. "Epoka e re": Z. Krasniqi, me çfarë po merreni kohët e fundit? Krasniqi: Puna ime në sektorin e dorëshkrimeve, respektivisht në Departamentin e Koleksioneve të Veçanta pranë Bibliotekës Kombëtare, ka të bëjë me hulumtimin, përpunimin dhe studimin e dorëshkrimeve orientale, osmanishte, arabisht dhe persisht, përfshirë këtu edhe dorëshkrimet në gjuhën shqipe me alfabet arab, një pjesë e vogël e të cilëve janë koleksionuar në këtë sektor. Krahas kësaj pune, qysh nga viti 1996 jam ligjërues i angazhuar në Fakultetin Filozofik, konkretisht në Degën e Historisë, për lëndën Gjuhë osmane. Në dy-tre vjetët e fundit jam ligjërues i angazhuar në Universitetin e Prizrenit. Atje ligjëroi dy lëndë, të cilat ndërlidhen me antropologjinë kulturore. Këto janë punët e mia të përditshme, por natyrisht interesimet e mia shtrihen edhe në rrafshin e punës kërkimore shkencore, rezultatet e së cilës kam filluar t'i publikoj që nga viti 1991. Jam i angazhuar edhe në disa projekte shkencore. Aktualisht jam i angazhuar në një projekt të Akademisë së Arteve dhe Shkencave të Kosovës lidhur me hartimin një fjalori enciklopedik të Kosovës. Konkretisht në redaksinë e periudhës osmane dhe të kulturës orientale. Po ashtu, jam i angazhuar edhe në një projekt të Ministrisë se Arsimit të Kuvajtit, për hartimin e një enciklopedie botërore, në të cilën Kosova do të ketë një hapësirë. Në këtë enciklopedi Kosova do të ketë një hapësirë të mirë prezantuese. "Epoka e re": Kur flisni për dorëshkrime, sa janë të vjetra ato, ku janë marrë dhe cila është rëndësia e tyre? Krasniqi: Deri tani në këtë departament, si rezultat i punës sonë kërkimore në terren, kemi arritur të mbledhim dhe të koleksionojmë 728 vëllime dorëshkrimesh. Dhe meqenëse një dorëshkrim mund të ketë brenda kopertinave më shumë se një vepër, atëherë numri i veprave që përmban ky koleksion i dorëshkrimeve shkon mbi 1 300. Rëndësia e këtyre dorëshkrimeve është jashtëzakonisht e madhe. As që mund të merret me mend rekonstruimi i historisë së kulturës shqiptare të periudhës pesëshekullore osmane pa këto burime shumë relevante. Në këto dorëshkrime ka vepra letrare të autorëve tonë. Po ashtu, ka komente të autorëve tanë për vepra letrare të klasikëve persianë, arabë, turq etj. Nga aspekti përmbajtjesor koleksioni ynë i dorëshkrimeve ka një tipologji të larmishme fushash dhe disiplinash shkencore. Ka vepra të karakterit letrar, gjuhësor, historik, teologjik, mjekësor, pedagogjik etj. Për ne më të rëndësishmet janë veprat e autorëve tanë shqiptarë, pa dallim nga viset nga të cilët ata vijnë. Ne u japim rëndësi dorëshkrimeve që kanë përmbajtje me interes për albanologji dhe ballkanologji. Pastaj i vlerësojmë dorëshkrimet që janë kopjuar në institucionet edukative arsimore të vendit tonë dhe nga njerëzit tanë. Gjithashtu, kanë rëndësi për ne veprat dorëshkrimore që na japin informacione për institucionet edukative arsimore, ku janë shkruar apo kopjuar ato, për bibliotekat në të cilat janë koleksionuar dhe janë ruajtur, si dhe për pronarët e tyre të dikurshëm. Natyrisht një kronikë historike që përmban informacione për vendin dhe për popullin tonë, apo një përmbledhje poetike e ndonjë autori shqiptar, qoftë edhe në gjuhët orientale, është shumë më e vlefshme për ne si institucion sesa një dorëshkrim me përmbajtje nga ndonjë disiplinë fetare. "Epoka e re": Mund të na thoni emrat e disa dorëshkrimeve dhe nga cila datë datojnë? Krasniqi: Dorëshkrimi më i vjetër, i cili është i koleksionuar në këtë sektor, është i vitit 1348. Ky dorëshkrim ka qenë pronë e Medresesë së Madhe të Gjakovës. I njëjti dorëshkrim ka arritur atje falë themeluesit të kësaj medreseje, Murat Beut, pinjoll i familjes Kryeziu. Ndërsa në bibliotekë ky dorëshkrim ka ardhur si dhuratë nga familja e Hasan efendi Nahit. Po ashtu, kemi autografin e Vehbijes të shkruar nga dora e Tahir Efendi Gjakovës. Janë ruajtur kopje të ndryshme të asaj vepre në koleksione dhe biblioteka të ndryshme, madje edhe në Stamboll dhe Vjenë, por autografi i saj është ruajtur në Gjakovë dhe ne sot e kemi në koleksionin tonë. Një pjesë e konsiderueshme e këtyre veprave janë të karakterit letrar, janë divane të ndryshme të autorëve tanë. Këtu do ta veçoja divanin e Sheh Sylejman Axhiz babës përfunduar në vitin 1718, vepër kjo, e cila, përpos vlerave letrare, ka edhe të dhëna historike me interes të veçantë. Në përgjithësi këto koleksione paraqesin një thesar shumë të çmuar. Interesimi për këtë koleksion dhe këto dorëshkrime tek ne, për fat të keq, është i vonuar. Përderisa në bibliotekat kombëtare të vendeve evropiane qysh në shekullin e XIX janë botuar katalogët e dorëshkrimeve orientale nga bibliotekat e Vjenës më 1865-1867, e Londrës më 1888, e Berlinit më 1889, më vonë e Parisit më 1913 etj., interesimi i institucioneve shqiptare në Shqipëri dhe në Kosovë për koleksionimin dhe katalogimin e këtyre dorëshkrimeve është më i vonuari në Ballkan. Sot në bibliotekat dhe arkivat tona publike si në BKUK, Arkivin e Kosovës, Bibliotekën Kombëtare të Tiranës dhe Arkivin Qendror të Tiranës numri i dorëshkrimeve orientale arrin deri në 2 000 vëllime. Sipas rezultateve që kanë dalë nga një projekt i mbështetur nga Zyra e SHBA-së për regjistrimin e përgjithshëm të dorëshkrimeve orientale në Kosovë (gjatë viteve 2002-2004), del se në numri i dorëshkrimeve që është në pronësi private në Kosovë arrin rreth 3 000 vëllime. Ky është një thesar kolosal që do interesim institucional. Shumë dorëshkrime janë marrë e grabitur ose janë shitur nga Kosova në vende të tjera në të kaluarën. Sot bibliotekat e huaja mburren me to. Në këtë kontekst vlen të theksohet biblioteka e familjes Imami nga Peja, e cila ka pasur mbi 100 dorëshkrime të cilat ruhen në Bibliotekën Universitare të Beogradit. Ato dorëshkrime kanë vlerë të jashtëzakonshme për historinë e Sanxhakut të Dukagjinit dhe më gjerë. Shumë dorëshkrime gjenden nëpër familje, për të cilat shumëkush nuk e di rëndësinë e tyre që kanë për shkencën. Prandaj, të gjithë duhet të angazhohemi që këto dorëshkrime të koleksionohen në institucionet tona shtetërore, në radhë të parë në Bibliotekën Kombëtare të Kosovës. "Epoka e re": Në këtë kontekst, çfarë janë mundësitë e hulumtimit profesional shkencor të kësaj trashëgimie dhe sa është i rëndësishëm themelimi i një katedre përkatëse nga ana e Universitetit "Hasan Prishtina"? Krasniqi: Mundësitë për hulumtimin e këtij thesari trashëgimor, sidomos të asaj që ka mbetur e shkruar nga periudha osmane, qoftë si dorëshkrime apo dokumente, janë shumë modeste tek ne, për faktin se nuk kemi bërë aq sa duhet për krijimin sistematik të kuadrove për osmanistikë. Krijimi i kuadrove të specializuar për osmanistikë është imediat për albanologjinë, sepse historia jonë dhe historia e kulturës sonë as që mund të merret me mend të shkruhet pa hulumtimin e dokumenteve osmane, të cilat sot janë të koleksionuara jo vetëm në Turqi, por edhe në vende të ndryshme të Evropës. Është shumë e nevojshme themelimi i Katedrës së Osmanistikës, e cila do të ishte krah i djathtë për albanologjinë, Institutin Albanologjik. Po aq e rëndësishme është që kuadrot që do të dalin nga studimet të kenë mundësi ta japin kontributin e tyre në institucionet kërkimore-shkencore, siç është Instituti Albanologjik, Instituti i Historisë etj. "Epoka e re": Ka pasur një nisëm të themelohet një sektor i osmanistikës në Institutin Albanologjik. Mendoni se është i nevojshëm themelimi i tij? Krasniqi: Para sa kohe drejtori i Institutit Albanologjik ka bërë kërkesë në MASHT për hapjen e sektorit të osmanistikës në këtë institut. Ajo kërkesë është pranuar mirë nga zyrtarët e kësaj ministrie dhe është dërguar në Ministrinë e Financave për formalitetet buxhetore lidhur me pranimin e tre hulumtuesve shkencorë me përgatitje përkatëse në Institutin Albanologjik. Këta hulumtues do ta përbënin bërthamën e parë të sektorit të osmanistikës në kuadër të këtij instituti. Një veprim i tillë do të ishte me shumë interes për albanologjinë. Osmanistika ka rëndësi kardinale për studimet albanologjike në përgjithësi. Albanologjia nuk mund të merret me mend pa osmanistikën si krahun e saj të djathtë. "Epoka e re": Doni të thoni se osmanishtja si studim të jetë edhe në Institutin Albanologjik? Krasniqi: Osmanishtja si gjuhë duhet të mësohet në universitet, kurse osmanologët, si kërkimtarë shkencorë, veprimtarinë e tyre duhet ta ushtrojnë në institucione shkencore qoftë në Institutin Albanologjik apo atë të Historisë. Të gjitha vendet që kanë qenë pjesë e Perandorisë Osmane i kushtojnë një rëndësi të madhe kësaj periudhe, duke hulumtuar dhe studiuar dokumentet historike, letrare, gjuhën, antropologjinë kulturore etj. Prandaj popujt e tjerë kanë vëllime të tëra historike nga periudha osmane, ndërkaq në historiografinë tonë kjo periudhë kalohet fluturimthi me 30-40 faqe. Shpresoj se kjo nismë e Institutit Albanologjik të hasë në mirëkuptim nga institucionet përkatëse, sepse një anashkalim dhe neglizhim i kësaj nisme, dëmin më të madh mund t'ua shkaktojë studimeve albanologjike. "Epoka e re": Cila është porosia juaj për institucionet e shtetit karshi këtyre dokumenteve dhe shumë të tjerave që presin të dalin në dritë? Krasniqi: Është shumë me rëndësi që shoqëria jonë ta bëjë një revalorizim të gjithë trashëgimisë sonë kulturore. Ne kemi kaluar në periudha të ndryshme, kemi qenë të okupuar dhe kemi qenë nën trysninë e një ideologjie komuniste, e cila trashëgiminë kulturore e ka shikuar me preferenca ideologjike. Kështu që, deri pas çlirimit të Kosovës, fati dhe rrethanat kanë qenë të vështira, megjithatë kemi arritur të bëjmë diçka, pra kemi arritur të shpëtojmë një pjesë të dorëshkrimeve, të cilat kanë qenë në shtëpi private e gjetiu. Sot nuk kam të drejtë morale t'u drejtohem pronarëve privatë të koleksioneve që t'ua dorëzojnë institucioneve shtetërore, por shteti duhet të gjejë mjete që këtë trashëgimi ta marrin në pronësi institucionet përkatëse, në radhë të parë Biblioteka Kombëtare e Kosovës. Osmanologu Krasniqi vlerëson punën e profesor Zenelajt "Epoka e re": Z. Krasniqi, ju jeni përkthyesi i Deklaratës së Pavarësisë së Shqipërisë, të cilën e ka zbuluar profesor Eqrem Zenelaj. Saktësinë e përkthimit tuaj e kanë vërtetuar edhe tetë osmanologë gjermanë si dhe profesori turk Hakan Karagez nga Universiteti "Sylejman Demirel" nga Antalia. Sipas jush, cila është rëndësia e këtij dokumenti në aspektin kombëtar dhe ndërkombëtar? Krasniqi: Profesor Zenelaj ka bërë një punë të madhe në hulumtimin e dokumenteve jo vetëm në arkivin e Vjenës, por në një varg arkivash ku janë të koleksionuara dokumente të cilat bëjnë fjalë për historinë tonë. Profesor Zenelaj ka pasur fat që e ka gjetur këtë dokument, të cilin disa historianë kanë përmendur në një mënyrë, por konkretisht nuk kanë pasur në dorë asgjë. Kjo është hera e parë që pas 100 vjetësh është zbuluar ky dokument. Unë kam pasur kënaqësinë të bashkëpunoj me profesor Eqrem Zenelajn dhe ta përkthej këtë dokument. Dokumenti të cilin e ka zbuluar profesor Zenelaj është një dokument zyrtar, pra është i shkruar në gjuhën zyrtare të vendit. Duhet ta keni parasysh se në atë kohë gjuhë zyrtare ka qenë osmanishtja. Kjo nuk duhet ta befasojë askënd, sepse të gjitha shkresat diplomatike në Perandorinë Osmane janë shkruar në gjuhën osmane. Ruajta e Deklaratës së Pavarësisë në Vjenë është sinjifikative, pra ka një domethënie. Në arkivat e botës ka shumë dokumente të cilat presin studiuesit t'ia heqin velin e harresës dhe t'ia prezantojnë publikut. Një biografi e shkurtër e osmanologut Nehat Krasniqi Profesor Nehat Krasniqi ka lindur më 20 korrik të vitit 1956 në fshatin Brezne të Opojës. Në vendlindje ka përfunduar shkollimin fillor. Shkollën e mesme e ka kryer në Prishtinë. Është diplomuar në Degën e Orientalistikës pranë Fakultetit Filozofik të Prishtinës. Po në këtë fakultet ka mbrojtur edhe disertacionin e doktoratës. Pas përfundimit të studimeve Nehat Krasniqi ka punuar tre vjet (1980-83) si bibliotekar në Bibliotekën Memoriale të Lidhjes Shqiptare të Prizrenit. Më vonë, Krasniqi është kthyer për të punuar në Bibliotekën Kombëtare dhe Universitare të Kosovës, atëherë Biblioteka Popullore dhe Universitare. Aty fillimisht ka punuar në Sektorin e Bibliografisë, kurse që nga themelimi i Departamentit të Koleksioneve të Veçanta, në tetor të vitit 1984, ka punuar dhe vazhdon të punojë në Koleksionin e Dorëshkrimeve dhe librave të rrallë në gjuhët orientale. Për një kohë të gjatë ka punuar si shef i këtij departamenti. Po ashtu, Krasniqi ka punuar afër një mandat edhe si zëvendësdrejtor i kësaj biblioteke. Në vitin 1987 Nehat Krasniqi ka specializuar për gjuhë dhe paleografi osmane në Fakultetin e Edukimit në Stamboll. Është ndër specialistët e rrallë ndër ne, për gjuhë dhe paleografi osmane. Është pjesëmarrës aktiv në më shumë se 20 konferenca, tryeza shkencore, kongrese e simpoziume shkencore kombëtare dhe ndërkombëtare. Ka botuar mbi 40 punime shkencore në revista shkencore në vend dhe jashtë vendit. Në vitin 2011 Instituti Albanologjik ka botuar veprën e tij me titull Kontribute Albanologjike (Studime dhe dokumente historike e letrare të periudhës osmane), e cila është vlerësuar lart nga mendimi kritik shkencor. Burimi: http://www.epokaere.com/index.aspx?SID=13&PMID=4&LID=2&ACatID=3&AID=31936&Ctype=1 Kategori: Osmanologji, Studime orientale Etiketa: Biblioteka Popullore dhe Universitare, Dega e Orientalistikës, Fakulteti Filozofik i Prishtinës, Hasan Prishtina, Kosova, Kosovë, Krasniqi, Perandorisë Osmane, Serbia Konica letërkëmbimi me Berishën president, "mos e lejo rikthimin e komunizmit" Jetë të gjatë "Zanit të Naltë"


Kjo është e vërteta - Sexhdeja(analize shkencore) Sipas analizës së bërë nga Instituti Kombëtar i Teknologjisë Laserike në Kajro të Egjiptit, Sexhdeja ndaj All-llahut mbron njeriun nga kanceri. Sipas analizës, sexhdeja ndikon shumë pozitivisht tek gratë shtatzëna duke e mbrojtur embrionin e tyre nga deformimet e mundëshme. Krahas kësaj ndihmon ndaj shumë sëmundjeve trupore dhe psikologjike. Kryetari i Institutit Kombëtar i Teknologjisë Laserike njëherit edhe profesor i biologjisë, Muhammed Zijaddin Hamid pohon se në këtë periudh trupi i njeriut nga cdo anë është duke u përballuar me rreze elektromagnetike, kështu që absorbon më shumëreze. Ndërsa, sipas profesorit këtë energji të tepruar padyshim dueht larguar nga trupi. Sipas analizës së shkenctarit egjiptian energjia elektromagnetike e tubuar në trup largohet nga sexhdeja ndaj Allahut. Kontakti i shtatë pjesëve të trupit me tokën liron energji nga trupi. "Njeriu duke qëndruar në sexhde më pak ngacmohet nga valët elektro magnetike si dhe me kontaktin e ballit em tokën e liron energjinë" pohon profesor Zijaddin. Sipas rezultateve të analizës së bërë, njeriu në pozitënb e sexhdes është në kontakt me shtatë pjesët e trupit me tokën dhe kjo ndikon nëritjen e energjisë së liruar. Kjo ndikon pozitivisht në eliminimin e lodhjes dhe në sëmundjet e tjera. Sipas profesorit Zijaeddin për të liruar energjinë në mënyrë sa më të shëndoshë gjatë qëndrimit në sexhde duhet të kthehemi në drejtim të Qabes, nga sipas profesorit "Qabja është qendra e tokës dhe drejtim kah qendra e fytyrës së tokës është pozicioni më ideal për të liruar energjinë nga trupi". "Pesë kohët e namazit farz është e mjaftueshme për të larguar energjinë e tepërt nga trupi" deklaron shkenctari egjiptian, duke theksuar se tepricat e formuara gjatë gjumit largohen gjatë faljes së namazit të sabahut duke mundësuar një fillim të mbar dhe të shëndosh për një ditë të re. Namazi i drekës, ikindisë, dhe akshamit pakësojn lodhjen dhe stresin ditor duke mundësuar një qetësi psikologjike për njeriun, ndërsa namazi i jacis largon pjesën tjetër të energjis së tepërt marë gjatë ditës duke mundësuar një gjum të shëndosh për njeriun.


source: wikipedia

text: Shkronja Rr Shih dhe Në gjuhën shqipe është shkronja e njëzetepestë e alfabetit, me të shënohet gërma Rr e madhe e dorës. Alfabete !


text: Krijimi i një situate të qetë në veri të Kosovës do të varet jo vetëm thjesht nga zbatimi i marrëveshjes për Menaxhimin e Integruar të Kufirit, e cila është arritur në dialogun Kosovë - Serbi, por edhe nga zbatimi i garancive, të cilat Qeveria e Serbisë ua ka ofruar serbëve të veriut, lidhur me këtë marrëveshje, vlerësojnë politikanët serbë të veriut të Kosovës. Lideri i veriut të Mitrovicës, Marko Jakshiq, njëherësh edhe deputet në Kuvendin e Serbisë nga radhët e Partisë Demokratike Serbe, thotë për Radion Evropa e Lirë, se serbët janë tërhequr nga protesta që e kishte bllokuar vendkalimin kufitar në Jarinë, po ata gjithashtu kanë theksuar se zhbllokimi i këtij vendkalimi kufitar është i përkohshëm. “Serbët e veriut të Kosovës kanë marrë garanci të shkruara nga Qeveria e Serbisë, e cila gjithashtu ka premtuar se këto garanci do t’i zbatojë përmes Kuvendit të Serbisë dhe ato kanë të bëjnë me atë që serbët në veri të Kosovës nuk do të paguajnë doganën dhe se do të munden lirisht që t’i përdorin tabelat e regjistrimit, lejet e qarkullimit në trafik dhe kartat e identitetit të Republikës së Serbisë. Kjo është diçka që e obligon Qeverinë serbe në Beograd se obligimet që ka barrë, duhet t’i përmbushë ”, thotë Jakshiq. Sipas tij, Qeveria serbe u ka thënë serbëve të veriut të Kosovës se për garancitë që ua jep atyre, janë pajtuar edhe ndërmjetësuesit evropian, por edhe kryeministri i Kosovës, Hashim Thaçi. Por, Jakshiq thekson se çështja e zbatimit të marrëveshjes për Menaxhimit të Integruar të Kufirit do të varet edhe nga vendimi i Gjykatës Kushtetuese të Serbisë. Mendim të ngjashëm ka edhe lideri tjetër i serbëve të veriut, Millan Ivanoviq nga Këshilli Kombëtar Serb. Siç thotë ai, serbët e veriut tashmë janë deklaruar kundër zbatimit të marrëveshjes për Menaxhimin e Integruar të Kufirit, dhe se zhbllokimi i vendkalimit kufitar në Jarinë është hap i përkohshëm i serbëve të veriut, për t’i dhënë shans Qeverisë së Serbisë t’i zbatojë garancitë që ua ka dhënë atyre. “Ne kemi vendosur ta ndërpresim përkohësisht protestën, duke u hapur rrugë garancive të Qeverisë së Republikës së Serbisë, se nuk do të ketë transformim të vendkalimeve administrative në vendkalime kufitare, gjegjësisht, se nuk do të ketë pagesë të doganës apo pagesa tjera”, shprehet Ivanoviq. Në anën tjetër, marrëveshja për Menaxhimin e Integruar të Kufirit parasheh praninë e policisë dhe doganierëve të Kosovës në vendkalimet kufitare me Serbinë, si dhe ata të Serbisë, por edhe të EULEX-it. Serbët e veriut në vazhdimësi patën kundërshtuar praninë e zyrtarëve të Kosovës në vendkalimet kufitare, gjë që pati shërbyer si shkas i protestave dhe bllokimeve të rrugëve që çojnë drejt këtyre vendkalimeve. Por Jakshiq thotë se të rëndësishme janë garancitë e Qeverisë së Serbisë dhe jo fakti se kush do të jetë i pranishëm në vendkalimet kufitare. “Në një mënyrë është pak e rëndësishme nëse do të jenë aty edhe përfaqësuesit e policisë dhe doganave të Kosovës. Fundja, serbët janë duke e pritur vendimin e Gjykatës Kushtetuese dhe nëse ky vendim thotë se vendosja e këtyre kufijve nuk është në përputhje me Kushtetutën serbe, atëherë doganierët dhe policët e Prishtinës, në një mënyrë, duhet të largohen nga aty”, thekson Jakshiq. Ndërkaq, Ivanoviq paralajmëron se në qoftë garancitë e Qeverisë së Serbisë nuk realizohen, atëherë protestat e serbëve të veriut do të rifillojnë. “Ne mund t’i rinisim protestat dhe do t’i rinisim nëse thyhet premtimi që na është dhënë dhe nëse aty tentohet të zbatohet dogana klasike. Në qoftë se ato vendkalime nuk do të jenë në përputhje me Rezolutën 12 44 dhe nuk do të jenë neutrale ndaj statusit, ne mund t’i rifillojmë protestat, por edhe mund t’i radikalizojmë ato”, potencon Ivanoviq. Ndryshe, pas vendimit të të ashtuquajturit Kuvend i katër komunave të veriut, serbët e veriut të Kosovës, ditën e premte janë tërhequr nga protesta në Jarinë, ku për 3 ditë e kishin bllokuar vendkalimin kufitar.


Nga vendosja e tarifës doganore prej 100 për qind nga ana e Kosovës për produktet nga Serbia dhe Bosnja e Hercegovina, ka pasur rënie të importit nga këto dy vende. Sipas të dhënave të Doganës së Kosovës për periudhën janar-korrik 2018 dhe 2019, del se importi i produkteve serbe ka rënë në mënyrë të dukshme. Ndërsa, vlera e eksporteve nga Kosova në drejtim të Serbisë dhe Bosnjës e Hercegovinës nuk ka pësuar shumë, shkruan Telegrafi. Dogana thotë se importet nga Serbia për periudhën shtatëmujore të vitit 2018 ishin 177.8 milionë euro, kurse eksportet kosovare arritën në 16.8 milionë euro. “Në periudhën janar-korrik 2018, importet nga Serbia në drejtim të Kosovës ishin 177.81 milionë euro, kurse importet nga Bosnja e Hercegovina ishin 39.8 milionë euro. Për sa i përket eksporteve të produkteve vendore në drejtim të Serbisë për këtë kohë kanë arritur 16.8 milionë euro, ndërsa në drejtim të Bosnjës e Hercegovinë kjo vlerë ishte 4.6 milionë euro”, thuhet në raportin e Doganës për ndikimin e vendeve të CEFTA-së. Për sa i përket importeve serbe dhe atyre boshnjake për periudhën janar-korrik 2019, që i bie menjëherë pas vendosjes së tarifës doganore 100 për qind, vlera e tyre ka rënë në mënyrë të dukshme. Për periudhën janar-korrik 2019, importet nga Serbia në drejtim të Kosovës ishin 1.9 milion euro, ndërsa importet boshnjake ishin 1.7 milion euro. Krahasuar me periudhën e vitit paraprak, eksportet për në Serbi ishin 12.8 milionë euro, kurse produktet vendore që u eksportuan në Bosnje dhe Hercegovinë ishin 2.9 milionë euro”, thotë Dogana e Kosovës. E, sipas Agjencisë së Statistikave gjatë muajit gusht të këtij viti eksportet kosovare janë rritur 4.7 për qind. “Eksporti i mallrave në muajin gusht 2019 kishte vlerën 31.9 milionë euro, ndërsa importi 311.8 milionë euro, që është një rritje prej 4.7 për qind për eksport dhe një rritje prej 1.6 për qind për import, duke krahasuar me periudhën e njëjtë të vitit 2018”, thuhet në të dhënat e ASK-së për tregtinë e jashtme. Në të njëjtin publikim thuhet se drejt vendeve të Bashkimit Evropian, eksportet e Kosovës kanë arritur në 9.1 milionë euro. “Eksportet e Kosovës në vendet e Bashkimit Evropian arritën në 9.1 milionë euro ose rreth 28.6 për qind e eksporteve të përgjithshme, me një rënie prej 13.3 për qind. Partnerët kryesorë për eksportin e mallrave në BE janë Gjermania me 7.7 për qind, Britania e Madhe me 3.6 për qind, Holanda me 3.4 për qind, etj. Në këtë muaj, eksportet e Kosovës me vendet e CEFTA-së arritën në 13.8 milionë euro ose 43.3 për qind të eksporteve të përgjithshme, me një rënie prej për qind 10.4 për qind. Partnerë kryesorë për eksport nga vendet e CEFTA-së janë Shqipëria me 18.5 për qind, Maqedonia me 9.9 për qind, Serbia me 8.5 për qind dhe Mali i Zi me 4.5 për qind. Eksportet e Kosovës me vendet e tjera të botës arritën në 8.9 milionë euro ose 28.1 për qind. Si partnerë më të rëndësishëm nga këto vende për eksport vlen të përmenden India me 15.4 për qind dhe Zvicra me 8.2 për qind”, vijon raporti. Kujtojmë se më 6 nëntor të vitit të kaluar, ish-kryeministri Ramush Haradinaj vendosi tarifën prej 10 për qind për produktet e importuara me origjinë nga Serbia dhe Bosnja e Hercegovinë, ndërsa më 21 nëntor këtë tarifë e rriti në 100 për qind.


Misioni i OSBE-së në Kosovë punon me gratë e komuniteteve rom dhe ashkali për t’i përmirësuar politikat e nivelit lokal Një punëtori e organizuar nga Misioni i OSBE-së në Kosovë për rreth 20 aktiviste rome dhe ashkali të organizatave të nivelit bazë dhe për organizatat e shoqërisë civile nga komuna e Gjilanit dhe Ferizajt lidhur me mënyrën e formësimit të politikave më të mira lokale në dobi të komuniteteve përfundoi më 3 maj 2017. Vëmendje e posaçme ju kushtua mënyrave të përfshirjes së grave aktiviste nga këto komunitete në vendimmarrje dhe kontributit të tyre në planet komunale të veprimit. Këto plane rrjedhin nga “Strategjia për përfshirjen e komuniteteve rom dhe ashkali në shoqërinë e Kosovës 2017-2021,” të aprovuar rishtazi nga Qeveria dhe përfshijnë aspekte të rëndësishme siç është arsimi, punësimi, mirëqenia sociale, shëndetësia dhe banimi. Pjesëmarrëset u pajtuan që mospërfshirja e grave në vendimmarrje është pasojë e arsimimit të dobët dhe e mundësive të kufizuara për punësim dhe sugjeruan që këto sfida të adresohen përmes intervenimeve të drejtuara nga institucionet. “Nëse ne nuk e ngremë zërin, do të vazhdojmë të përballemi me problemet e njëjta gjithmonë,” tha Gyltene Osmani, aktiviste e komunitetit ashkali nga organizata jo-qeveritare BRAN. Punëtoria përfundoi me një varg rekomandimesh për institucionet lokale që t’i përfshijnë gratë aktiviste në proceset të cilat ndikojnë në komunitetet e tyre dhe që vetë aktivistet të marrin rol më proaktiv. Misioni i OSBE-së në Kosovë ka mandat t’i mbrojë dhe promovojë të drejtat e njeriut dhe ato të komuniteteve, demokratizimin dhe zhvillimin e sektorit të sigurisë publike. Përmes nismave dhe projekteve të përgatitura për këtë qëllim, Misioni ka për qëllim përmirësimin e pozitës së komuniteteve dhe pjesëmarrjen e tyre në jetën publike.


Redaksia e lajmeve News and press releases Lajme dhe deklarata për shtyp nga veprimtaritë globale të OSBE-së Misioni i OSBE-së në Kosovë organizon konferencë vjetore për gjyqësorin Publishing date: 3 dhjetor 2011 Content type: Komunikatat për shtyp Where we are: Misioni i OSBE-së në Kosovë What we do: Sundimi i ligjit PRISHTINË, 3 dhjetor 2011 – Më shumë se 250 gjykatës u takuan sot në konferencën vjetore për gjyqësorin për të shqyrtuar sfidat me të cilat ballafaqohet gjykata supreme dhe gjykatat e qarkut në administrimin e drejtësisë dhe për të avancuar strategjitë për t’i tejkaluar këto sfida. Konferenca është organizuar nga Misioni i OSBE-së, në bashkëpunim me Këshillin Gjyqësor të Kosovës, Gjykatën Supreme dhe Institutin Gjyqësor të Kosovës.


Çfarë Është Shlyerja e Jezu Krishtit? Përse ishte e nevojshme për Jezu Krishtin që ta sakrifikonte jetën e Tij? Është e pamundur të shprehet me fjalë kuptimi i plotë i Shlyerjes, që është ngjarja më e rëndësishme dhe më e jashtëzakonshme në historinë e botës. Nëpërmjet vuajtjes së Tij në Kopshtin e Gjetsemanit dhe në kryq, Shpëtimtari shleu për mëkatet tona. Ky është lajmi i mirë për të gjithë njerëzit! Ne nuk mund ta kuptojmë plotësisht se si Jezusi vuajti për mëkatet tona. Por ne e dimë se në Kopshtin e Gjetsemanit, pesha e mëkateve tona e bëri Atë të ndiente një agoni të tillë saqë i rrodhi gjak nga çdo por (Doktrina e Besëlidhje 19:16–17). Më vonë, ndërsa Ai varej në kryq, Jezusi ndjeu përsëri peshën e mëkateve tona, madje ndërsa Ai me vullnet vuajti një vdekje të dhimbshme nëpërmjet një prej metodave më mizore të njohura ndonjëherë. Jezusi Krishti, faqe 462 thotë: “Duket se, përveç vuajtjes së frikshme në lidhje me kryqëzimin, agonia e Gjetsemanit kishte ndodhur, e zmadhuar përtej fuqisë njerëzore për të duruar. Në orën më të hidhur Krishti që po vdiste ishte vetëm, vetëm në realitetin më të tmerrshëm." Shpëtimtari na tregon: “Pasi vër re, unë ... i kam vuajtur këto gjëra për të gjithë, që ata të mos vuajnë... po aq sa unë." (Doktrina e Besëlidhje 19:16–17) Jezu Krishti bëri atë që vetëm Ai mund ta bënte për të shlyer për mëkatet tona. Për ta bërë Shlyerjen e Tij plotësisht të efektshme në jetën tonë vetjake, ne duhet të kemi besim te Krishti, të pendohemi për mëkatet tona, të pagëzohemi dhe të konfirmohemi nga dikush që ka autoritet, të marrim dhuratën e Frymës së Shenjtë, t’u bindemi urdhërimeve të Perëndisë, të marrim ordinancat e shenjta dhe të përpiqemi të bëhemi si Ai. Ndërsa i bëjmë këto gjëra nëpërmjet Shlyerjes së Tij, ne mund të kthehemi për të jetuar me Të dhe me Atin tonë Qiellor përgjithmonë.


Neuer dëshiron largimin? Oliver Kahn i "vë kapak" kësaj historie | Sport Anëtari i Bordit Ekzekutiv të Bajern Mynihut Oliver Kahn i vendosi vulën debatit rreth çështjes së kush duhet të jetë portieri i parë i bavarezëve. Në një intervistë për “Goal”, “Titani” la të kuptohej se Manuel Nojer mbetet zgjedhja e parë e Bajernit, ndërkohë portieri i Shalke 04 Aleksandër Nubel, i cili do t’u bashkohet sezonin e ardhshëm kampionëve në fuqi të Gjermanisë do të mësojë shumë prej Nojerit. “Në përgjithësi, siç e kam treguar dhe vetë, natyrisht që portierët mund të luajnë deri në një moshë madhore, por të qëndruarit në nivele të larta është një sfidë e madhe. Te Nubeli shohim një talent të madh, i cili ka mundësi të mësojë shumë prej Nojerit. Jo shumë portierë e kanë mundësinë të mësojnë prej një gardianit më të mirë në botë”, përfundoi ish-portieri legjendar gjerman. Nojer kërkon që klubi t’i ofrojë rinovim kontrate pëe 2 vite si dhe qëndrojë titullar te Bajerni. Zërat se portieri Nubel do t’i zërë vendin te Bajerni e kanë acaruar kampionin e botës me Gjermaninë në vitin 2014, ndërkohë që është përfolur se vendin e tij mund ta marrë portieri i Barcelonës Martin Ter-Shtegen, i cili ende nuk ka marrë përgjigje pozitive nga drejtuesit për rinovimin e kontratës.


text: Ngjarje SK Tirana, e njohur edhe si 17 Nëntori Tirana kampione e Shqipërisë në futboll. Lindje 13 Janar - Andrew Stanton, regjisor amerikan 21 Janar - Arben Imami, politikan dhe aktor shqiptar 11 Prill - Genc Ruli, politikan shqiptar 23 Shtator - Besnik Mustafaj, shkrimtar dhe politikan shqiptar 29 Gusht - Michael Jackson, këngëtar, autor, kompozitor, koreograf dhe valltar amerikan Pa data Datat e personave më poshtë nuk janë të shënuara në artikujt mbi biografinë e tyre: - Sevdai Radogoshi, aktor dhe humorist shqiptar Vdekje 27 dhjetor - Mustafa Kruja, mësues, ministër, prefekt, kryeministër, senator i Mbretërisë Italiane, gjuhëtar e publicist. Kalendari Vite


Deschamp i gatshëm të kthejë Benzeman – Periskopi Deschamp i gatshëm të kthejë Benzeman Trajneri i Francës, Didier Deschamps i hap dyert, sulmuesit të Real Madridit, Karim Benzema. Në një intervistë për mediat franceze numri Deschamps la të hapura mundësitë që ish lojtari i Lyonit të rikthehet të luajë me ekipin përfaqësues. Deschamp në fjalën e tij bëri të ditur se arsyeja që ai nuk është mbështetur te Benzema gjatë kësaj periudhe ka patur të bëjë vetëm me faktin se lojtari u përfshi në çështjen Valbuena duke i bërë shantazh këtij të fundit. Megjithatë trajneri u tregua i gatshëm për të grumbulluar sërish në kombëtaren franceze 28-vjeçarin edhe pse për diçka të tillë duhet të vendosin instancat më të larta të shtetit, sepse skandali në cilin u përfshi i Benzema i kaloi përmasat e futbollit duke u kthyer në një çështje kombëtare, pasi në lojë ishte imazhi i shtetit francez në sytë e Evropës dhe Botës. “Benzema ka qenë një lojtar shumë i rëndësishëm për kombëtaren franceze, por më pas ndodhën gjëra të çuditshme, kur marr disa vendime të caktuara unë e bëj për të mirën e ekipit”, theksoi trajneri i gjelave. Benzema ka që nga tetori i vitit 2015 që nuk grumbullohet në kombëtaren franceze por Deschamps la të kuptohet se situata në të cilën ndodhet futbollisti nuk do të jetë e njëjtë pas 4 muajsh apo ndoshta 1 viti. Related Topics:Karim BenzemaKombetarja e Francës Sporting barazon rezultatin ndaj Real Madridit (Video) Sulmi i Real Madridit në duar të Viniciusit e Assensios, po largohet edhe Benzema? Presidenti i Federatës Franceze komplimentoi Benzeman, reagim i çuditshëm nga sulmuesi Leo Messi votohet vetëm si lojtari i dytë më i mirë në La Liga këtë sezon Benzema akuzohet për shantazh, kërkohet të paraqitet në gjykatë Benzema shpjegon asistin e artë, refuzon të flasë për Barcelonën


text: Grevë në burgun e Podgoricës Slluzh, është vënë zjarr - KOHA Grevë në burgun e Podgoricës Slluzh, është vënë zjarr Një grup të burgosurish në burgun e Podgoricës, Slluzh kanë filluar grevë urie për shkak të kushteve të këqija dhe zhvendosjeve, me ç'rast mbrëmë dogjën një qeli. Për sot janë paralajmëruar protesta me përmasa më të mëdha. Gazeta "Dan" shkruan se të burgosurit i kanë djegur dyshekët, krevatet dhe veshjen në njërën nga qelitë, pas së cilës të gjithë brenda janë evakuuar. Theksohet se zjarri është vënë edhe në hapjet e ventilimit, por nëpunësit e burgut me intervenim të shpejtë kanë parandaluar pasoja më të mëdha. Të burgosurit kërkojnë që të kthehet mënyra e vjetër e shfrytëzimit të shëtitjeve në kohëzgjatje prej një ore, e jo sikur deri më tani 30 minuta. Gjithashtu, kërkojnë që të kenë vizitë të mjekut të paktën një herë në javë, ndërsa të psikiatrit çdo ditë.


Erasmus + në Universitetin e Dortmundit Hapet thirrja për bursa në programin Erasmus +, në Universitetin e Dortmundit Universiteti i Prishtinës hap thirrje për aplikim për bursa për mobilitete në Universitetin e Dortmundit të Gjermanisë, në kuadër të programit Erasmus+, për semestrin dimëror 2021/2022. - Shkëmbimin e studentëve nga Fakulteti i Arkitekturës. - Bachelor (studentët duhet të jenë të regjistruar në Fakultetin e Arkitekturës). Të drejtë aplikimi kanë studentët, të cilët kanë të përfunduar të paktën vitin e parë të studimeve Bachelor dhe kanë notë mesatare jo më pak se 8.00. - Master (studentët duhet të jenë të regjistruar në Fakultetin e Arkitekturës) Të drejtë aplikimi kanë vetëm studentët, të cilët kanë të përfunduar të paktën një semestër të studimeve Master dhe kanë notë mesatare jo më pak se 8.00. - PhD (studentët duhet të jenë të regjistruar në studimet PhD në Universitetin e Prishtinës, Fakulteti i Arkitekturës), dhe kërkohet një letër konfirmimi nga një profesor në universitetin pritës, i cili do të merrë përsipër mentorimin në punën hulumtuese gjatë qendrimit në universitetin pritës. Certifikata e njohjes së gjuhës angleze ose gjermane (minimumi niveli B1 e preferueshme B2). Për programet e ofruara në gjuhën angleze/gjermane kërkohet minimum niveli B1- B2. Letra e mentorimit e nënshkruar nga një profesor në Universitetin pritës. Për programet e studimit në Universitetin e Dortmundit, ju lutem, vizitoni uebfaqen zyrtare si dhe vegzat më poshtë: International Office (fh-dortmund.de) Exchange Students (fh-dortmund.de) Thirrja është e hapur deri me datë 20 prill 2021 . Luteni që dokumentet e kompletuara t’i dërgoni të skanuara në një dokument të vetëm PDF me titull “University of Dortmund” tek Znj. Afërdita Rexhepi, në emaili adresën: [email protected]


Çfarë i ka mbetur Messit të arrijë ende? - PrizrenPress - Portal informativ Cristiano Ronaldo është lojtari i vetëm që i është afruar më së shumti Messit gjatë karrierës së tij dhe të dy kanë sunduar botën e futbollit që mbi 15 vite. Messi ka gjashtë Topa të Artë, kurse Ronaldo 5. Argjentinasi pritet ta fitojë edhe të shtatin këtë edicion. Të dy janë shumë afër edhe në golat në Champions League, megjithatë Messi ka 16 më pak dhe nuk duket shumë e mundur që numri 10-të i Barcelonës ta arrijë. /Gazeta Express/ Previous articleFilmi ‘Titane’ fiton ‘Palmën e Artë’ në Festivalin e Kanës Next articleBesart Berisha largohet nga Western United


text: Nora Gjakova, një fitore larg medaljes së bronztë në Paris – Opoja.net Nora Gjakova, një fitore larg medaljes së bronztë në Paris Xhudistja kosovare Nora Gjakova është një ndeshje larg medaljes së bronztë në kategorinë deri në 57 kilogramë në Grand Slamin e Parisit, pasi që siguroi fitore në ndeshjen e parë në repesazh. Nora Gjakova e mposhti kanadezen Jessica Klimkait në ndeshjen e parë të repesazhit dhe tani i duhet vetëm edhe një fitore për t'ia siguruar Kosovës medaljen e bronztë në Paris, raporton Gazeta Express. Gjakova i humbi shpresat për ta fituar medaljen e artë pasi u mposht në çerekfinale nga portugezja Telma Monteiro dhe iu fut kështu garës për medalje të bronztë. Kosovarja ishte treguar shumë e fortë për xhudistin franceze Priscilla Gneto, e cila kishte probleme me gisht të këmbës gjatë përballjes së rundit të tretë, dhe e mposhti atë me ippon në Paris. Në rundin e dytë, Gjakova e mposhti xhudistin nga Azerbajxhani, Alexandra-Larisa Florian, ndërsa rundin e parë e kaloi pa luftë. Kosova po përfaqësohet me tri garuese në turneun e xhudos, "Paris Grand Slam 2020", njëra prej të cilave është edhe Nora Gjakova. Edhe pse pritej që pjesë e këtij turneu të ishte edhe Majlinda Kelmendi, trajneri Driton Kuka e tërhoqi atë në momentet e fundit. Distria Krasniqi është kualifikuar në gjysmëfinale dhe tani e pret përballjen me brazilianen Sarah Menezes me synimin për të kaluar në finale. Ndërsa Laura Fazliu e ka mbyllur në rundin e dytë rrugëtimin e saj në kategorinë deri në 63 kilogramë në Grand Slamit e Parisit, pasi që u mposht me ippon në rundin e dytë nga koreania Hee Ju Han./Gazeta Express/


– Rrëzimi nga Kuvendi i kërkesës së deputetëve të PS-së, për ngritjen e grupit hetimor për Ministrinë e Mbrojtjes, pas bllokimit të mbikëqyrjes të Ministrisë së Mbrojtjes nga Komisioni parlamentar i Sigurisë Kombëtare, a është kushtetues?


Free Libre Open Source Software Kosova (FLOSSK) is a non-governmental organization based in Prishtina established in 2009 in order to support, promote and develop free and open source software. Besides, we also contribute to open and participatory knowledge, education in information technologies through open courseware, and open standards, culture and open society using free communication. We contribute to the global community of free/libre and open source software. News Thirrje e hapur për trajnerë/e A jeni profesionist/e në industrinë e IT që po kërkoni të bëni ndryshim në edukimin e studenteve/ëve? Jemi duke kërkuar trajnere/ë të aftë për të udhëhequr programe trajnimi intensiv si pjesë e projektit tonë FLOSSK Bootcamp. Qëllimi i projektit është t’u sigurojë studentëve trajnimin dhe aftësitë e nevojshme për të përshpejtuar karrierën e tyre në industrinë TIK. Programi i trajnimit zhvillohet gjatë 2 muajve e gjysmë, me sesione që zhvillohen katër herë në javë dhe gjithsej katër orë për sesion, e ndarë nga 2 trajner, në ligjerues dhe asistent. . Për referencë shiko këtu: https://bootcamp.flossk.org/trajnimet/mern-fullstack-3/ Programi ndahet në Ligjërata dy-orëshe (ligjeruesi) dhe Ushtrime dy-orëshe (asistenti), pra gjithsej 144 orë (72 orë ligjërim 72 orë praktikë), gjatë të cilave pjesëmarrësit/et do të kenë mundësinë të zbatojnë njohuritë dhe aftësitë e tyre në një mjedis praktik. Ushtrimet do të lehtësohen nga asistentë trainere/ë, megjithëse ju gjithashtu mund t’i udhëheqni këto sesione (dhe ligjëratat) nëse keni përvojën, ekspertizën dhe kohën e nevojshme. Ne jemi në kërkim të trajnereve/ëve me ekspertizë në fushat e mëposhtme: - Web Development - Mobile Development - Programming Language - Software Testing - UX/UI Design - DevOps - Game Development - Data Science E kuptojmë se profesionistet/ët shpesh kanë orare të ngarkuara, kemi fleksibilitet me orarin e trajnimit për të përshtatur disponueshmërinë tuaj. Megjithatë, orari i programit të trajnimit do të mbetet i njëjtë për të gjithë pjesëmarrësit për të siguruar qëndrueshmëri dhe paanësi gjatë 2 muajve e gjysmë. Ju lutemi të dërgoni: - Një përshkrim të shkurtër të eksperiencës dhe kualifikimeve tuaja, çdo përvojë përkatëse që keni në këtë fushë, - Temën e trajnimit dhe një përshkrim të shkurtër të saj, - Ofertën tuaj financiare përmes emailit bootcamp at flossk . org deri më 10 Prill 2023. Trajnimet do të mbahen gjatë periudhës maj – korrik 2023. Për çfarëdo pyetje që keni ndjehuni të lirë të na kontaktoni në bootcamp at flossk . org +38344233967 apo të na vizitoni në Prishtina Hackerspace. FLOSSK Bootcamp mundësohet me përkrahjen e Ambasadës Amerikane në Prishtinë. Panel diskutimi: Mësimi i kodimit në Kosovë ▶ Në vazhdën e aktiviteteve gjatë Javës së Shkencës Kompjuterike, po organizojmë panel diskutimi mbi mësimin e kodimit dhe të të menduarit kompjuterik, rëndësinë dhe përfitimet e aftësimit në moshë të hershme dhe potencialin e jashtëzakonshëm të saj për punësim në të ardhmen. 🌐 Në botë ka pasur një shtysë të paprecedentë për të jetësuar interesimin në edukimin STEM (shkencë, teknologji, inxhinieri dhe matematikë) dhe pjesa e madhe e diskutimit është përqendruar rreth faktit nëse kodimi duhet të jetë një element qendror i edukimit shkollor. Të mërkurën nga ora 17:30 po shtjellojmë se çka mund të arrihet në Kosovë. 👥 Të gjithë jemi të vetëdijshëm se mësimdhënia e kodimit në klasë nuk do të prodhojë programues maestral, aq sa mësimi i muzikës në kurrikulën e shkollës nuk do të prodhojë muzikantë botëror. Megjithatë, ashtu siç mësimi i muzikës inkurajon nxënës/e të bëhen muzikantë/e, e njëjta gjë është e vërtetë edhe për kodimin.🎹 🗣 Çështje të diskutimit do të jenë se cilat koncepte duhet të trajtohen në mësimdhënie kodimi dhe sa thelbësore janë ato për të krijuar një kuptim të botës dixhitale që na rrethon, si dhe për të përmirësuar produktivitetin dhe inovacionin, për të cilat aftësitë dhe aftësitë e TIK-ut janë thelbësore. Paneli: – Lulëzon Jagxhiu, Këshilltar i Kryeministrit për Teknologjinë e Informacionit / CTO – Prof. Dr. Ing. Lule Ahmedi, FIEK – Valdete Daku, Drejtore Menaxhuese në Axians Moderimi: – Arianit Dobroshi, Anëtar i bordit në FLOSSK 🪴 Ju 7ffa mirëpresim në Prishtina Hackerspace Pub! ORA E KODIT 2022 – Ngjarja më e madhe e të mësuarit në histori! Në vitin 2021 janë regjistruar 85,707 aktivitete të ‘’Orës së Kodit në mbarë botën. Ora e Kodit është hyrje 1 orëshe në shkenca kompjuterike e krijuar për të shpjeguar “kodimin”, me programe për të gjitha moshat sepse të gjithë mund të kodojmë. Projekti është përfaqësim i Republikës së Kosovës në nismën globale “Hour of Code” të filluar në SHBA më 2013 dhe tash i zgjeruar në shumë se 180 shtete të botës. Për t’u bashkuar në kampanjën Ora e Kodit 2022 shihni Instruksionet më poshtë: - Ora e Kodit: Ngjarja më e madhe e të mësuarit në histori - Udhëzuesi i Pjesëmarrjes - Ora e Kodit P.E.SH. (Pyetjet e Shpeshta) - Stickers Ora e Kodit në Kosovë po bashkë-organizohet nga FLOSSK, BONEVET, Kosova Makers League, Shkolla Digjitale, Ipko Foundation, Wikimedia Shqip dhe mbështetet nga Komuna e Prishtinës. Mëso për vete Të gjithë nxënësit/et e të gjitha moshave mund të bëhen pjesë e Orës së Kodit duke përfunduar 1-orë kodimi në https://hourofcode.com/us/sq/learn, por edhe të vazhdoni të mësoni pa limite kohore. Mëso të tjerët Edhe pse tutoriale-t janë autodidakte, shumica e aktiviteteve që zhvillohen përfshijnë plan mësimor për mësuesit, të cilin mund ta përdoni në mënyrë që të udhëheqni “Orën e Kodit” në komunitetin tuaj. Planet mësimore i gjeni këtu. Mëso fëmijën tënd (dhe mëso bashkë me ta) Ju nuk keni nevojë për përvojë në Shkenca Kompjuterike ose mësimdhënie për t’i bërë fëmijët tuaj të mësojnë dhe të qeshin. Mund ta provoni Orën e Kodit me një kompjuter, një tablet, një smartphone ose plotësisht të shkëputur nga priza! Gjeni dokumentin me udhëzime këtu. Call for Applications for Community Builder role Description of the role The objective of the role is to provide substantive, organizational, logistical, and promotional assistance to the staff and the community of FLOSSK and Prishtina Hackerspace. In this process, the Community Builder will gain knowledge of the essential and operational aspects of FLOSSK’s work and, indirectly, the functioning of FOSS, as well as the interrelated dimensions of tech activism. Community Builder will contribute to planning, promoting, and ensuring the smooth running of FLOSSK’s annual program as well as spontaneous events The responsibilities of the role rely on these three main pillars and time engagement: Event Management (50%) Event Infrastructure, Logistics, Scheduling, Working within a budget for events, and managing spending accordingly; Working closely with the Attendees of the events (facilitators and participants) where problem-solving and hosting during an event is a necessity; Marketing duties of the role include online marketing by posting on social media pre, during, and post events. Community Organizing (30% – 35%) Community development; Hosting local and international experts; Support for the strengthening of FLOSSK’s community to undertake their development initiatives; Helping to promote events and liaising with the community. Research (15% – 20%) Gathering feedback and data after an event and using it to inform decisions/future plans; Coming up with new and innovative ideas – both for events and event promotion; Conducting research on topics of relevance to FLOSSK’s Annual Program; Working hours, payment and timeframe: Hours per week: 25; Schedule: Afternoon; Compensation: 262 EUR net per month Work is expected to begin on: the 15th of November and will last for six months. Skills: The ability to manage multiple events and people (participants) simultaneously; Strong interest in working in the community; Collaboration; Organization; Time management; Problem-solving; Creativity and creative thinking; IT literacy; Ability to work in a multicultural environment and a strong team working capacity. The ability to reflect and consider ways to improve. How to apply: Apply at info [at] flossk . org with the subject: Application for Community Builder _ [Name and Surname], write a short motivation letter in the email and attach your CV. Deadline for the application: 13th of November 2022. FLOSSK Bootcamp trajnimet e rradhes Nisja karrierës qysh duhet me dy trajnime intensive tani të hapura për aplikim 🙌 FLOSSK BOOTCAMP 💻 është trajnim intenziv gjithëpërfshirës i kodimit për fuqizimin dhe përshpejtimin e karrierës në IT. Çdo ditë nga 4 orë, për vetëm 2 muaj e gjysmë trajnim e mentorim, 💻 aftësohu në kodim dhe zhvillo portfolion përmes projekteve të krijuara. Nëntor – janar do të zhvillojmë trajnime të projektuara për të ju punësuar në: MERN Fulltack trajnim i kompletuar PHP Laravel Framework Lexo syllabusin, njofohu me trajnerët, kompanitë partnere dhe detajet e aplikimit në 👇 https://bootcamp.flossk.org/trajnimet/ Me rëndësi: • Afati i fundit për aplikim, 18 nëntor 📅 • Seleksionimi dinamik (në momentin që seleksionohen 12 persona mbyllet aplikimi) ⏩ • Pagesa 230 eur FLOSSK në kordinim me trajnerët dhe kompanitë partnere do të ju mundësoj punë praktike studentëve më të suksesshëm.


Aplikacioni në mbrojtje të grave gazetare kundër ngacmimeve në punë – Historia Ime Një studim i fundit nga Fondacioni Ndërkombëtar i Medias për Gratë zbuloi se dy nga tre gra gazetare të anketuara anembanë botës thanë se ishin kërcënuar ose ngacmuar në internet të paktën një herë për shkak të punës së tyre. 58 përqind thanë se ishin kërcënuar ose ngacmuar personalisht, ndërsa 26 përqind thanë se ishin sulmuar fizikisht. Sipas ekspertëve, dhuna dhe ngacmimi në internet përkeqësojnë ndjeshëm lirinë e medias, duke përkeqësuar kushtet e punës për gazetarët. “Ngacmimet çojnë në vetë-censurim të gazetarëve dhe minojnë lirinë e shtypit. Për shkak të saj, gazetarët mund të mendojnë dy herë para se të mbulojnë tema të caktuara”, deklaroi për Euronews Elodie Vialle, eksperte e ngacmimit në internet në Universitetin e Miçiganit. Pothuajse një e treta e gazetareve konsiderojnë largimin nga profesioni për shkak të sulmeve dhe kërcënimeve në internet, konstatoi sondazhi. Por për të përmirësuar kushtet me të cilat gazetaret dhe reporteret përballen përditë në punën e tyre, është krijuar një aplikacion për celular, i cili raporton në kohë reale incidentet, shkallën e tyre dhe njofton autoritetet për autorin e kërcënimit apo ngacmimit. Aplikacioni quhet Jsafe. Ai lejon përdoruesit të raportojnë incidente, si në internet ashtu edhe në terren, përmes plotësimit të shpejtë të një formulari. Gazetaret mund të ngarkojnë vegëzat e llogarive në rrjetet sociale të sulmuesve ose kontaktet e tyre, duke patur mundësinë për të shtuar dhe dëshmi fotografike ose video. Ata gjithashtu mund të paralajmërojnë aplikacionin për nivele të ndryshme të kërcënimeve – nga “abuzimi i vogël” deri në kërcënimet “seksuale” ose “fizike”. Aplikacioni synon t’i përgjigjet kërkesave urgjente brenda 24 orëve, por për kërcënime të menjëhershme fizike, JSafe rekomandon të kontaktoni policinë. Me kërkesë të përdorueses, JSafe gjithashtu do të sigurojë mbështetje ligjore dhe psikologjike për përdorueset përmes asistencës së ofruar nga Koalicioni për Gratë në Gazetari. Ky aplikacion vjen si një përpjekje e shtuar për mbrotjen e gazetarëve gjatë ushtrimit të punës së tyre dhe kryesisht gazetaret gra, që janë objekt dhe i ngacmimeve seksuale apo fizike në vendin e punës. Aplikacioni, po përpiqet të mësojë nga eksperienca e një projekti të ngjashëm të iniciuar në vitin 2015, por që nuk mundi të avancojë për shkak të sulmeve kibernetike dhe dobësive në programim. Burimi i fotos: Poynter


text: Gjuha bengale (বাংলা) ose bengalishtja është gjuhë indo-evropjane që flitet në Azinë Jugore. Është gjuha zyrtare e rajonit të Bengalit Perëndimor në Indi dhe e shtetit të Bangladeshit. Referime Bengali


text: Kjo është lista e librave shqip të renditura sipas alfabetit. Libra më të kompletuar Libra për tu plotësuar Arti i atdhedashurisë, esse, Ramadan Haziri, Tiranë, 1999 Diplomacia dhe diplomatët shqiptarë 1912-1944, shkruar nga Profesor-Doktor Uran Asllani. Të jetosh në ishull, roman, Ben Blushi, Shtëpia Botuese Toena, Tiranë, 2008 Shiko edhe Lista e shkrimtarëve shqiptarë Lista e shkrimtarëve !


text: Sport shkruan se Cavani është pajtuar t’i bashkohet Realit në fund të sezonit pas një serie të takimeve në Madrid në mes të agjentit të tij, Pierpaolo Triulzi, dhe presidentit të klubit Florentino Perez. Napoli thotë se asnjë klub i interesuar nuk është në gjendje të plotësojë klauzolën blerëse prej 63 milionë euro, por Perez shpreson të gjejë një kompromis. Me mbështetjen e Cavanit, Perez ka ofruar 50 milionë euro dhe planifikon ta plotësojë këtë duke ofruar ndonjë lojtar, në tentim për të bindur Napolin të heqë dorë nga shërbimet e lojtarit. PSG, Manchester City dhe Arsenal po ashtu janë të interesuara për sulmuesin. /Telegrafi/


text: - Fletët e Nefit, që ishin dy llojesh: Fletët e Vogla dhe Fletët e Mëdha. Të parat, më në veçanti u kushtoheshin më shumë çështjeve shpirtërore, shërbesës dhe mësimeve të profetëve, kurse të dytat kishin të bënin më shumë me historinë laike të atyre popujve (1 Nefi 9:2–4). Megjithatë, që nga koha e Mosias, fletët e mëdha përfshinë edhe çështje me rëndësi të madhe shpirtërore. - Fletët e Mormonit, që përmbajnë një përmbledhje nga Mormoni të Fletëve të Mëdha të Nefit, me shumë komente. Këto fletë përmbanin gjithashtu një vazhdim të historisë nga Mormoni dhe shtesa nga i biri, Moroni. - Fletët e Ethërit, që paraqesin një histori të Jareditëve. Ky anal u përmblodh nga Moroni, i cili përfshiu komente të tija dhe e bashkoi analin me historinë e përgjithshme, nën titullin "Libri i Ethërit." - Fletët prej tunxhi, të sjella nga njerëzit e Lehit nga Jeruzalemi në vitin 600 para K. Këto përmbanin "pesë librat e Moisiut,...Dhe gjithashtu, një anal të Judenjve që nga fillimi, deri në fillimin e mbretërisë së Zedekias, mbret i Judës; Si dhe profecitë e profetëve të shenjtë" (1 Nefi 5:11–13). Shumë citime nga këto fletë, që përmendin Isaian dhe profetë të tjerë biblikë dhe jobiblikë shfaqen në Librin e Mormonit. Libri i Mormonit përfshin pesëmbëdhjetë pjesë ose ndarje kryesore, të njohura, me një përjashtim, si libra, secili i emërtuar me emrin e autorit të tij kryesor. Pjesa e parë (gjashtë librat e parë, duke mbaruar me Omnin) është një përkthim nga Fletët e Vogla të Nefit. Mes librave të Omnit dhe të Mosias është një përfshirje e quajtur Fjalët e Mormonit. Kjo përfshirje lidh analin e gdhendur në Fletët e Vogla me përmbledhjen e Mormonit të Fletëve të Mëdha. Pjesa më e gjatë, nga Mosia te Mormoni, duke përfshirë kapitullin 7, është një përkthim i përmbledhjes së Mormonit të Fletëve të Mëdha të Nefit. Pjesa përfundimtare, nga kapitulli 8 i Mormonit deri në fund të vëllimit, u gdhend nga biri i Mormonit, Moroni, i cili pasi mbaroi analin e jetës së atit të tij, bëri një përmbledhje të analit të Jareditëve (si Libri i Ethërit) dhe më vonë shtoi pjesët e njohura si Libri i Moronit. Në ose rreth vitit 421 pas K. Moroni, i fundit i profetëve-historianë Nefitë, vulosi analin e shenjtë dhe e fshehu te Zoti, që të sillet në dritë në ditët e mëvonshme, si qe parashikuar nga zëri i Perëndisë nëpërmjet profetëve të tij të lashtë. Më 1823 pas K. i njëjti Moron, atëherë një qenie e ringjallur, vizitoi Profetin Joseph Smith dhe më pas ia dorëzoi fletët e gdhendura atij.


text: Një vit e gjysmë burg për Nikolla Gruevskin për "Shuplakat në Qendër", Janakievski dënim me kusht – AlbMania Një vit e gjysmë burg për Nikolla Gruevskin për "Shuplakat në Qendër", Janakievski dënim me kusht Ish kryeministri i arratisur, Nikolla Gruevski për veprën penale "Dhunë" u dënua me 1 vit e gjysmë muaj ish ministri i Transportit dhe Lidhjeve, Mile Janakievski, Aleksandar Trajkovski, masë alternative me kusht, prej 1 viti. Këto dënime ndaj ish funksionarëve të VMRO-së u shqiptuan përshkak se ishin të akuzuar në rastin "Shuplakat në komunën Qendër", lëndë e hapur nga ish Prokuroria Speciale, e cila pas 4 vitesh gjykim gjeti përfundimin. Gjykatësi gjykimin e zgjatur për këtë rast e arsyetoi me atë që siç tha, avokatët e të akuzuarëve kanë qenë të angazhuar edhe në tjera lëndë, njëri prej të akuzuarëve ka qenë i akuzuar edhe në disa lëndë, si dhe një kohë nuk kanë pasur prokuror përshkak të shkrirjes së PSP-së. Prokurorja Fatime Fetai në seancën e fundit liroi nga akuzat,Daniela Rangelova, Milan Andonovski dhe Borce Bogdanovski. /SHENJA/


Lidhjet e Haradinajt me bandat serbe në veri, kërkohet dorëheqja e tij - Mediat-Shqiptare Lidhjet e Haradinajt me bandat serbe në veri, kërkohet dorëheqja e tij Nga: Bota sot Më: 22 janar 2018 Në ora: 08:20 Akuza që ish-deputetja serbe, Rada Trajkoviq i bën Milan Radojiçiq se ai qëndron prapa vrasjes së Oliver Ivanoviçit ka ngritur në pikëpyetje edhe legjitimitetin e kryeministrit Ramush Haradinaj për të ndenjur ende në krye të Qeverisë. Kjo për faktin se Haradinaj, në muajin tetor të vitit të kaluar pati mbajtur një takim me Radojiçiq në njërën nga lokalet në kryeqytet për të siguruar nga ai votat e Listës Serbe për tu bërë kryeministër. Kurse, në një deklaratë në televizion publik, i pari qeverisë ka përmendur atë edhe si bashkëpunëtor. “Unë punoj shumë mirë me kolegët serbë, për shembull me zëvendëskryeministrin Dalibor Jevtiq, me ministrat Nenad Rikalo, Teodosijeviqin, punoj me kryetarin Goran Rakiq, punoj edhe me Sllavko Simiqin, punoj edhe me njerëzit nga veriu- Millan Radojçiqin për shembull, besoj që edhe ai e ka rolin e tij dhe të gjithë... “, kishte thënë Haradinaj në një intervistë televizive në RTK 2. Avni Arifi që është këshilltar i kryeministrit në një përgjigje me shkrim për “Bota sot”, kurse është pyetur se si i komenton kritikat ndaj shefit të tij për takim me Radojiçiq, ai ka thënë se shefi i tij nuk është fajtorë për përfaqësuesit serb që zgjedhën nga komuniteti në veri të vendit. “Nuk i zgjedhim ne përfaqësuesit e serbëve, por serbet vet i zgjedhin. Edhe liderët tonë për shtetin serb dhe bashkëpunëtoret e tyre janë terroristë, por as ata nuk i zgjedhin njerëzit tonë. Përpjekjet e Millosheviqit në vitet 90 që nga Sejdo Bajramoviqi të bëjë lider shqiptarësh kanë pas dështuar keq. Shqiptarët nuk duhet ta ndjekin rrugën e tij të dështuar dhe duhet të bisedojnë më të gjithë serbët që kanë përkrahje tek populli i vet”, ka thënë Arifi për “Bota sot”. Nga ana tjetër, përfaqësues të LDK-së dhe analistë politik në vend thonë se Haradinaj nuk do të duhej të takohej me Radojiçiq, pasi që sipas tyre ai nuk është i zgjedhur, por një person që dyshohet se e udhëheq kontrabandën dhe krimin në veri. Dyshimet për vrasjen e Ivanoviçit nga Radojiçiq Deklarata e Arifit, se qeveria nuk i zgjedh përfaqësuesit serb nuk qëndron për faktin se Milan Radojiçiq nuk është një person që i ka hyrë garës politike, por është një njeri i fuqishëm që dyshohet se e kontrollon krimin dhe kontrabandën në veri të vendit. Kundër tij, janë ngritur mbi 50 dosje hetimore për krime dhe përfshirje edhe në trafikimin e drogës. Kurse, pas vrasjes së Ivanoviçit, janë politikanët serb ata që po e akuzojnë atë se ai qëndron prapa këtij krimi. Një akuzë të tillë e ka bërë ish-deputetja serbe në Kuvendin e Kosovës, Rada Trajkoviq. Trajkoviq ka thënë se ai është njeri që e kontrollon krimin në veri të vendit dhe rrjedhimisht i përfshirë edhe në këtë vrasje. Edhe në përgjimet e publikuara nga Gazeta online “Insajderi”, një asambleist serb në Komunën e Mitrovicës Jugore, i thotë Nikola Sanduloviq, kryetarit të Partisë Republikane se ai e di kush e ka vrarë Ivanoviçin. Ai thotë se vrasjen e ka kryer mafia në krye me Milan Radojiçiq, mik i afërm i kriminelit Zvonko Veselinoviq. Kurse, organizatori i këtij krimi, është shteti i Serbisë. LDK kritikon Haradinajn për takim me Radojiçiq Nga ana tjetër, zyrtarët e LDK-së thonë se ishte i panevojshëm takimi i kryeministrit me njeriun e nëntokës. “Ashtu si Kryeministri Mustafa, edhe Kryeministri Haradinaj do të duhej të takohej vetëm me përfaqësuesit legjitim të popullit të Serb të Kosovës, edhe atëherë kur këta përfaqësues nuk respektojnë në plotni institucionet e shtetit të Kosovës. Pra, Kryeministri Haradinaj nuk do të duhej të takohej me personat e nëntokës në asnjë rast, sepse ai tani nuk përfaqëson vetëm personin e tij fizik, por përfaqëson popullin e Kosovës dhe si i tillë nuk i falen gabimet e tilla”, ka thënë për “Bota sot”, anëtari i LDK-së, Bajram Gecaj. Fjalë kyçe Ramush Haradinaj banda veri


text: Rreziku i të qenit instagram influencer - Business Magazine Albania Rreziku i të qenit instagram influencer Përditësuar më: 01/03/2019 328 Personazhet, të cilëve u kanë vjedhur llogaritë e tyre të instagram duke u marrë kështu informacionet personale, punësojnë hakera në mënyrë që profili i tyre t'iu kthehet mbrapsht. Shumë influencers që janë prekur nga ky fenomen thonë se procesi i rifitimit të llogarive të tyre të instagram është kaq i ngadaltë sa janë të detyruar të gjejnë mjete alternative për të rimarrë profilet e tyre. Pavarësisht thirrjeve të përsëritura dhe email-ve që i dërgohen Instagram për t'i ndihmuar ata, hakerët e influencers thonë se në këmbim marrin vetëm email-e të automatizuar të padobishëm. Lexoni: Influencers shqiptarë që duhet të ndiqni në Instagram Influencers në mediat sociale e kanë kthyer aktivitetin e tyre online në punë fitimprurëse me orar të plotë, duke u punësuar nga kompani të ndryshme për të reklamuar produktet e tyre pasi zotërojnë dhjetëra mijëra ndjekës. Këto llogari, në platforma si Instagram dhe Snapchat, janë bërë burimi kryesor për jetesën e tyre dhe hakerët e kanë vënë re. Sipas raporteve nga Motherboard shumë hakera kanë qasje në llogaritë e influencers duke u paraqitur si marka të interesuara në sponsorizim ose reklamim. Duke përdorur email-et që përmbajnë lidhje me phishing, hakerët hyjnë në llogari dhe ndryshojnë email-in dhe fjalëkalimin, të cilët pastaj nuk mund të aksesohen nga pronarët e ligjshëm të llogarisë. Por kur influencers e prekur kontaktojnë Instagram për të rimarrë llogaritë e tyre, platforma në pronësi e Facebook thuhet se është e padobishme. Politikat e Instagram thonë se pa një email dhe fjalëkalim të llogarisë, përdoruesit duhet të kalojnë nëpër një proces verifikimi për të siguruar që përdoruesi në të vërtetë është pronari i llogarisë. Megjithë hapat e duhur, influencers thanë për Motherboard se përpjekjet e tyre janë të padobishme. Duke u nisur nga kjo, përdoruesit janë kthyer tek "ekspertët e palës së tretë" dhe "hakerët white-hat" për t'i ndihmuar ata të rimarrin llogaritë e tyre. Një ekspert i tillë tha për Motherboard se ai ka truke për të përshpejtuar progresin e Instagram në rimarrjen e një llogarie. Një metodë tjetër është identifikimi i personit prapa këtij veprimi dhe pastaj hakimi i atij personi për të marrë llogarinë përsëri. Lexoni: Të punosh me influencuesit në median sociale "Ne e dimë se humbja e aksesit në llogarinë tuaj mund të jetë një përvojë shqetësuese," tha një zëdhënës i Instagram në një deklaratë. "Ne kemi masa të sofistikuara për të ndaluar aktorët e këqij para se të fitojnë akses në llogari, si dhe masa për t'i ndihmuar njerëzit të rimarrin llogaritë e tyre". Tags:aksesautomatizimemailfjalëkalimhakerainfluencersInstagramllogariMedia SocialeMotherboardpërpjekjephishing